







SKANDINAVISK UFO INFORMATION 

SUFOI er en selvejende institution, der har 
til formål at udbrede kendskabet til UFO’er 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

S.U.F.O.I. og „UFO-NYT" 

De i „UFO-NYT" offentliggjorte artikler frem¬ 
træder som bidrag til kendskabet og forstå¬ 
elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

FORRETNINGSUDVALGET 

Formand: Flemming Ahrenkiel, Niels Bohrs Al¬ 
lé 12\ 2860 Søborg, tlf. (01) 67 38 70. 

Kasserer: Erik B. Johansen, Rådalsvej 13, 
Jyllinge, 4000 Roskilde, tlf. (03) 38 88 44. 
Repræsentant for UFO-NYT: Iver O. Kjems, 
Lunagervej 23, 2650 Hvidovre, 
tlf. (01) 78 36 13. 

Udvalgsmedlem: Xavier P. Madsen, Bakkehave 
8, 2970 Hørsholm, tlf. (02) 86 16 77. 
Udvalgsmedlem: Peter A. Hansen, Erica-Parken 
61, 2. sal, 2820 Gentofte, tlf. (01) 67 08 93. 
Udvalgsmedlem: Henrik Pedersen, 

Tagensvej 112, 5. sal th., 2200 Kbh. N., 
tlf. Ægir 10529. (dag: (02) 86 55 33). 
Udvalgsmedlem: Allan Stenaae, Rævebakken 4, 
Jyllinge, 4000 Roskilde, tlf. (03) 38 96 13. 

Abonnement bestilles lettest ved at indbetale 
medlemskontingentet (d. kr. 50,00 for året 
1975) til regnskabskontorets gironr. 911 77 25; 
det kan også bestilles på ethvert postkontor 
samt hos landpostbudet. 

Adresseændringer etc. bedes hurtigst muligt 
meddelt til SUFOIs Ekspedition, da denne 
fremgangsmåde har vist sig at give færrest 
fejl. 

Det kan gå galt - selv for 
UFO’er!! 


En af de ting, der altid i den forgangne tid 
har været årsag til undren og adskillige 
spørgsmål i forbindelse med UFO’erne, er 
disses forbløffende driftssikkerhed. Man hører 
praktisk taget aldrig om forulykkede UFO’er, 
om UFO’er med „maskinskade 44 eller tilsva¬ 
rende. Det har da også været et yndet argu¬ 
ment for skeptikere, at var UFO’erne en slags 
maskiner, skulle de vel også kunne komme ud 
for mindre uheld eller havarier, som måtte 
tvinge objektet til landing, så evt. skade kun¬ 
ne udbedres. Rapporter herom har imidler¬ 
tid været få og spredte, og i ingen tilfælde 
har beretninger om sådanne operationer væ¬ 
ret særlig detaillerede eller éntydige. Jeg har 
i det følgende fundet nogle enkelte rapporter 
frem, der synes at vise, at selv UFO’er kan 
blive udsat for uheld eller svigt, som kræver 
landing og udbedring af den opståede skade. 
I første tilfælde skildres en skade, som det 
varede mere end 4 timer at ordne. 

Den første beretning er fra 1964, og som 
det er tilfældet med så mange gode UFO- 
observationer, kom den til UFO-interessere- 
des kundskab ikke direkte og frisk, men via 
diverse mellemled, nemlig fra vidnet til en 
veninde, fra veninden til en bekendt som 
igen var kollega og nær ven til en person, 
der var UFO-interesseret, og som i flere år 
havde udført UFO-undersøgelser i marken. 
UFO-forskeren, der fik kendskab til observa¬ 
tionen, var Ted Bloecher, som måske er kendt 
blandt en del af UFO-Nyt’s læsere fra hans 
artikler om nærobservationer, observationer 
som han personligt har undersøgt i detailler. 
Den første beretning er ganske vist lidt lang, 
men rig på detailler, og bygger på både di¬ 


rekte interviews, telefonsamtaler og bånd¬ 
optagelser med vidnet, mrs. Mary M., men 
gengives hovedsageligt med hendes egne ord 
og beskrivelser. Desværre må vidnet også her 
være anonymt, en ting der i de forskellige 
UFO-beretninger nok kan virke utilfredsstil¬ 
lende men dog alligevel forståeligt, men vid¬ 
nets rigtige navn kendes af undersøgeren. 
Men nu til den første rapport: 

Observationsstedet ligger ca. \/ 2 km nord 
for centrum i New Berlin, N.Y., i USA, lige 
nordvest for et område kendt under navnet 
Five Corners. UFO-landingen skete på en 
bakketop omkring 1300 m NV for observa¬ 
tøren, og tidspunktet var onsdag den 25. no¬ 
vember 1964. Foruden Mary, der dengang 
var 20 år, var der yderligere et vidne, nem¬ 
lig hendes svigermor, som hun sammen med 
sin mand aflagde besøg den pågældende pe¬ 
riode. De var alene hjemme, da både Mary’s 
mand og svigerfar var på jagttur. 

Vidnet Mary fortalte følgende: 

„Dick (hendes mand) var taget på jagt 
med sin far, og jeg var hos hans mor for at 
hun ikke skulle være alene. Klokken var om¬ 
kring 24.30 og jeg kunne ikke rigtig falde 
i søvn, så jeg satte mig til at kigge på TV. 
Programmet var imidlertid ikke særlig spæn¬ 
dende, så jeg gik lidt udenfor. Det var en 
usædvanlig klar novembernat, og jeg kunne 
se usædvanlig mange stjerner og en klart ly¬ 
sende måne. Jeg gik ud i vindfanget, men 
da det var ret koldt hentede jeg min frakke. 
Jeg kiggede på stjernerne og prøvede at fin¬ 
de nogle af de kendte stjernebilleder, da jeg 
så et stjerneskud. Jeg stod og så mod nord- 
nordøst, og det bevægede sig i en bue, som 

stjerneskud plejer at gøre, i en østlig retning 
mod horisonten. 

Så så jeg endnu et, men i stedet for at 
bevæge sig i en bue mod horisonten, gik det 
lige nedad. Jeg så det på næsten det samme 
sted som det første. Det syntes at komme di¬ 
rekte ned over hovedvejen Route 8, ned om¬ 
kring Five Corners. Derefter bevægede det 
sig langs med bækken - mere eller mindre 
parallelt med Route 80, der passerer direkte 
forbi huset. Det slog mig, hvor mærkværdig 
dette var da det var klart synligt og bakke¬ 
skråningen over bækken og på den nordlige 
side af vejen var synlig over objektet. Det 
forekom mig, at det var et overordentlig klart 
lys, med en klarhed og intensitet som jeg al¬ 
drig havde set før. Lys fra kviksølv-lamper 
er meget stærkt, men dette lys var endnu 
stærkere. Det var ikke kun det synlige der 
var mærkværdigt, men der var også en art 
lav summen, en snurren - noget å la lyden 
fra en hårdtarbejdende vandpumpe. Tone¬ 
højden ændredes ikke. 

Jeg tror, at min svigermor stod op for at 
gå på toilettet, og da hun var på tilbagevejen 
bad jeg hende komme ud til mig og se på 
fænomenet. Det næste der skete var, at der 
kom en bil nordfra og drejede til venstre ved 
Five Corners og kom så ad hovedvejen mel¬ 
lem mig og bækken, hvor objektet bevægede 
sig. Denne bil kørte langsomt og fortsatte 
med at køre. Ca. 1J/2 minut senere kom end¬ 
nu en bil. Den satte farten ned og kørte ind 
i vejsiden lidt nordvest for vort hus, og ob¬ 
jektet satte nu også farten ned og stod næ¬ 
sten stille. Så svævede det et øjeblik, kom så 
atter hen mod mig, forbi den holdende bil, 
som skyndsomt satte i gang og hurtigt for¬ 
svandt/ 4 

På dette tidspunkt skete flere ting på sam¬ 
me tid. Mary’s svigermor kom hen og åbnede 
døren og skulle netop til at træde udenfor, 
da objektet begyndte at bevæge sig hurtigt 
tilbage mod svigerdatteren, der på dette tids¬ 
punkt befandt sig ved en svag stigning ude 
på indkørslen. Mary, der blev temmelig for¬ 
skrækket over objektets pludselige bevægelse, 
hastede skyndsomt tilbage til vindfanget. 

„Da tingesten begyndte at komme tilbage 


mod mig, fandt jeg ud af, at jeg måske var 
lidt for nær og jeg trak mig hurtigt tilbage. 
Min svigermoder lukkede skyndsomt døren 
på klem og sagde, at hun absolut syntes, at 
det var noget mærkeligt noget, og bad mig 
komme ind i huset igen. Objektet stoppede 
ved et punkt nogle hundrede meter på den 
anden side af vejen overfor huset og svævede 
dér. Jeg havde på fornemmelsen, at jeg blev 
iagttaget lige så meget som jeg selv iagttog. 
Da min svigermor ville overtale vor hund, en 
Springer Spaniel, til at gå udenfor, så jeg i 
det mindste havde lidt selskab, nægtede den 
pure at gå udenfor døren. Den blev liggende 
bag min svigermor, og jeg kunne se, hvor den 
rystede. 44 

Landingen: 

„Så endelig kom en tredje bil og også den 
satte farten ned. Objektet syntes så at følge 
bilen med samme lave hastighed. Folkene i 
bilen syntes at blive bange, og de trykkede 
speederen i bund og forsvandt. Objektet fort¬ 
satte med at bevæge sig langsomt, medens 
bilen satte farten op. Det fløj meget langsomt 
og fulgte bækken op langs bakkeskråningen. 
Da det næsten havde nået bakketoppen ca. 
1,1 km fra os, dalede det langsomt ned, og 
den summende lyd holdt op, men jeg kunne 
stadig se lyset. Min svigermor ville have mig 
ind i huset, men i stedet for fik jeg hende til 
at hente en kikkert. Hun fortalte yderligere, 
at jeg ville have et bedre udsyn fra vinkel¬ 
vinduet inde i stuen, og da jeg efterhånden 
var begyndt at fryse, gik jeg med derind. 
Vinduet vendte mod nord nordvest og gav 
også et bedre udsyn. I mellemtiden landede 
objektet. Klokken var da lidt over 01.00. 

Med kikkerten kunne jeg nu se, at der 
syntes at være bevægelse rundt om objektet; 
det lignede mænd, der bevægede sig rundt. 
Jeg kunne ikke rigtig se objektets form, og 
lyset syntes at være underneden og øjensyn¬ 
lig stod det på ben, objektet altså, da bun¬ 
den var hævet noget over jorden - højt nok 
til at disse „mænd 44 kunne komme under tin¬ 
gesten hvis de gik ned på hænder og knæ 
eller sad ned. Jeg kalder dem „mænd 44 , da 
jeg ikke ved hvad det var, og fordi de af ud- 

seende og form mindede om mænd. De lå 
under objektet ligesom en mand gør, der skal 
reparere noget under en bil. De havde dog 
mere plads end der ville have været under 
en bil. 

Jeg kunne se dem komme rundt om far¬ 
tøjet, og de medbragte værktøjskasser eller 
noget lignende, og det krævede to mænd at 
bære en af disse kasser. Jeg ved ikke om der 
var 2 eller 3 kasser, men der var mere end 1. 
De syntes at bevæge sig rundt om noget lige¬ 
som i en halvcirkelbevægelse, som om de be¬ 
vægede sig rundt om et cirkelformet fartøj. 
Jeg kunne ikke se formen på det på grund af 
det stærke lys. Jeg bad min svigermor se gen¬ 
nem kikkerten, og hun kunne ligeledes se 
skikkelserne. Det huede hende ikke, hun gav 
mig kikkerten igen og ville ikke se mere. 

Der var 5 eller 6 skikkelser, og de så ud 
til at være iklædt noget der lignede frømands¬ 
dragter. Dragten var mørk og deres hænder 
kunne ses stikke ud ved håndleddet af drag¬ 
ten. De var byggede som mænd: deres hove¬ 
der sad på en hals og der var skuldre etc. Jeg 
kunne se deres muskuløse bygning og deres 
rygrad. De stod på to ben som os, og de ar¬ 
bejdede med arme og hænder, som vi ville 
gøre. Kun var de lidt højere end gennem¬ 
snitsmennesket - ca. 200-240 cm, set i for¬ 
hold til højden af de omgivende buske. Pro¬ 
filen var også som et menneskes og de syntes 
at være kortklippede. 

De arbejdede på dette fartøj, som jeg har 
set min far arbejde på landbrugsmaskiner, 
de syntes at anvende skruenøgler og skrue¬ 
trækkere. De tog noget ud fra midten af un¬ 
dersiden af deres fartøj og lagde det på jor¬ 
den. Jeg husker ikke om de bar handsker el¬ 
ler lignende. De arbejdede i et hold på 5 
„mand“. 

Pludselig sagde min svigermor: „Åh, der 
er endnu et!“ 

UFO nr. 2 lander: 

Jeg tog kikkerten væk fra øjnene og kunne 
nu se et andet fartøj, der kom fra vest syd¬ 
vest på vej mod øst nordøst, og det dalede 
ned lige ovenfor det andet objekt. 4-5 mænd 
sluttede sig til holdet, der arbejdede på jor¬ 


den. Det var umiddelbart efter at det første 
hold havde fjernet - hvad det nu var de fjer¬ 
nede - fra midten af objektet, det lignede en 
motor eller sådan noget lignende. De nye 
mænd sluttede sig til dem og begyndte også 
at arbejde. Jeg kunne se skikkelser stå i for¬ 
grunden, et lille stykke ned af bakken, og de 
skar i et langt, tungt kabel - det lignede det 
- der buede eller snoede sig i sløjfer, mens 
de holdt det mellem sig. De skar det i be¬ 
stemte længder og syntes at arbejde hårdt. 
De efterlod dette - motor eller hvad det nu 
var - direkte under hvor de tog det ud fra. 
De trak det ikke væk, men arbejdede på det 
dér. Mens jeg iagttog dem arbejde, skære og 
mase, gik de rundt, sad eller halvt lå ned, 
hvilede på den ene albue, og knælede. Der 
var alt i alt 10-12 „mænd“ - uden at jeg 
kan være helt sikker, idet de hele tiden kom 
og gik med diverse ting fra og til objekterne. 
Uden kikkert var alt jeg kunne se lyset fra 
objektet, eller rettere to lys. Jeg kunne se ly¬ 
set lige under bakketoppen og lyset lige over 
dette. Det øverste lys var det svageste. Det 
øverste lys var vel lidt mindre end fuldmånen 
mens det nederste var 3 gange så stort. Hvad 
der end var galt med fartøjet syntes det at 
have forbindelse med lysets størrelse. 

Min svigermor fortalte mig jævnligt hvad 
klokken var, og foreslog at alarmere politi 
eller anden form for officiel myndighed. Vi 
så på hinanden, og blev enige om at lade 
være. Det ville blot medføre en masse besvær, 
og de derude var øjensynlig kun interesserede 
i at få deres fartøj gjort i stand og komme 
afsted. Vi ville ikke genere dem ved at sende 
dem nogle stupide personager på halsen ! ! ! 

Jeg er overbevist om, at de derude vidste, 
at jeg bevidst ikke alarmerede myndigheder¬ 
ne. Jeg er overbevist om, at de så mig tidli¬ 
gere på aftenen - jeg havde en fornemmelse 
af at blive iagttaget af talrige øjne. Også min 
svigermor havde en fornemmelse af at være 
iagttaget og af at „de“ udmærket var klar 
over, at vi ikke ville alarmere nogen. 

Præcis kl. 04.30 efter vort køkkenur slog 
9 „mænd“ sig sammen i et hold. Tre skik¬ 
kelser stod rundt om det udtagne maskineri, 
og bag dem stod på linie 6 skikkelser. De 

Kopier af Mary M.s tegninger, vedlagt hendes svar på spørgeskemaet. 

1. „Mand“, 200-240 cm høj. 2. Overdel henlå i mørke. 3. Underdel genspejlede lys. 4. Ben, 
180-210 cm høje. 5. „Motor (( (?), ca. 60 cm høj og 30 cm bred. 6. Oplyst „motor“. 7. Kraf¬ 
tigt lys, ca. 3 meter bredt. 8. Fartøjet. 9. „Værktøjskasse“ (ikke i rigtig målestok) - ikke sik¬ 
ker på, hvor den anden var. 10. Buske. 11. Kabel. 



syntes at holde eller være klar med et eller 
andet. Måske anvendte alle værktøj, men jeg 
kunne ikke se det, men de arbejdede allesam¬ 
men. De gjorde denne ting klar og en person 
som øjensynlig var lederen gestikulerede, som 
ville han sige „Nu, forsigtigt 44 . De fik fat i 
tingen og lederen syntes at sige, „Godt, så 
flytter vi den 44 . De løftede så alle, løftede 
opad og prøvede at få den til at passe ind 
i bunden på objektet. Den gik lige op, måske 
20 cm, og syntes så at smutte ved siden af i 
en vinkel. Man kunne se bunden, som en pla¬ 
de, eller som bunden af en motor. Man kun¬ 
ne se det, fordi lyset brat blev afbrudt der 
- det var cirkelformet, som en middagstaller¬ 
ken. Mens denne ting blev løftet op, ind og 
smuttede kunne man se, at bunden af ob¬ 
jektet hældede i stedet for at være vandret. 
Mens de prøvede på at få tingen på plads, 
drejede de den samtidigt, svarende til at 
skrue en skrue i. De drejede den en smule, 
fik den et stykke ind, men den ville ikke gå 
på plads, som den skulle. 

De fik den endelig op i fartøjet, med und¬ 
tagelse af ca. de sidste 8-10 cm. Men den 

ville ikke passe, ikke glide i hak. De kunne 
ikke få den de sidste cm ind, så de trak den 
forsigtigt igen helt ud og lagde den på græs¬ 
set. De arbejdede på den i endnu 10 minut¬ 
ter, prøvede igen og den ville stadigvæk ikke 
passe. Igen trak de den ud, lagde den på 
græsset og arbejdede yderligere 10 minutter 
på den. De „mænd“, der havde været be¬ 
skæftiget med at skære „kabel“ skar nu i no¬ 
get lignende, blot så det nu ud til at være 
noget lettere - og de skar kortere stykker. 
De arbejdede - og man kunne både se og 
fornemme, at de var ved at have hastværk. 

Endnu en gang blev det hele gentaget, men 
også denne gang manglede der nogle centi¬ 
meter i at få tingen på plads. Atter måtte 
de tage tingen ud og arbejde på den igen - 
måske i 3 minutter, og manden, som syntes 
at være lederen, gestikulerede til dem, som 
ville han sige, „Well, tag det nu roligt, vi 
prøver én gang til at få den til at gå ind hvor 
den burde“. Jeg kunne naturligvis ikke høre 
nogle af disse bemærkninger, men ud fra be¬ 
vægelser og lignende kunne jeg forestille mig 
lignende ord falde. De samlede så forsigtigt 
tingen op igen og denne gang gled den på 
plads. 

Der var netop tilstrækkeligt med lys til at 
jeg kunne se forpartiet af fartøjet. Det var 
rundt og spidsede til nedad. Om det gik op 
i en kegle eller havde en rund top ved jeg 
ikke. Lige før de fik tingen på plads i cen¬ 
trum kom der et intenst lys ud fra undersiden 
af fartøjet. De syntes at være ret så lettede 
over at det nu var lykkedes. Jeg så dem hur¬ 
tigt samle alt fra jorden, og „mændene“ fra 
det sidstankomne fartøj ilede op til dette 
med deres materialer. Disse „mænd“ løb som 
mænd, der har noget tungt i hænderne, løber, 
bl. a. med den kasse, som de måtte være to 
til at bære. Foruden denne store „værktø js- 
kasse“ var der endnu to kasser, som blev bå¬ 
ret afsted. To mænd løb om på den modsatte 
side af fartøjet med disse to kasser, hvorefter 
jeg ikke så mere til dem. Det så også ud, som 
om der blev samlet kabelstykker op. 

Fem minutter i fem lettede fartøjet, der 
var ankommet sidst. Det steg lige op - hvor 
mange meter ved jeg ikke - og skød så af sted, 


forsvandt næsten øjeblikkelig i samme ret¬ 
ning, som det var kommet fra tidligere. Et 
minuts tid efter steg det andet fartøj lodret 
op, bevægede sig hen mod bakketoppen, steg 
yderligere og skød så af sted i samme retning 
som det førsto og med samme fart. 


Mærker og stumper: 

Næste eftermiddag besluttede jeg mig til at 
gå op til landingsstedet og se, om der var 
efterladt nogle spor. Min svigermor tog med 
et stykke af vejen i bilen, men det sidste styk¬ 
ke måtte tilbagelægges til fods, og hun fore¬ 
trak at blive tilbage og vente i bilen. Efter 
at være nået frem til stedet søgte jeg rundt 
omkring, på toppen af bakken og ned af 
skråningen og fandt tre områder, hvor noget 
kegleformet og rundt i bunden, meget tungt 
havde lavet mærker. Mærkerne var anbragt 
i en trekant med en sidelængde på 4,5 til 6 
meter. Fordybningerne var skrå, som var de 
dannet af et trebenet understel på noget, der 
havde været meget, meget tungt, for et af 
benene havde ramt et stykke klippe og bræk¬ 
ket stenen i stykker, hvorefter det var sunket 
et lille stykke ned i jorden indtil det ramte 
grundfjeldet lige under jordoverfladen. Af¬ 
trykkene på jorden, hvor der ikke havde væ¬ 
ret nogen klippe under, var ca. 35 cm i dia¬ 
meter og op til 47 cm dybe. Det mindste hul 
var ca. 10 cm dybt. Der var to sæt aftryk, et 
på toppen af bakken og et lidt nede af skrå¬ 
ningen og hvert sted var aftrykkene anbragt 
som vinkelspidserne i en ligesidet trekant. 

Jeg støvede rundt, og kom så i tanke om 
mændene, som havde „skåret“ kabelstykker. 
Jeg gik ned ad skråningen, der var en masse 
højt græs, og så mig omkring. Jeg husker 
ikke, om jeg fandt det den pågældende dag, 
eller da Dick og jeg gik derop, da han kom 
hjem fra jagtturen, men det forekommer mig, 
at det var dagen efter observationen. Ca. 15 
-20 m nedenfor det nederste sæt huller fandt 
jeg et 10 cm stykke kabel. Det lignede et 
stykke af noget, de havde glemt. Det yderste 
lag lignede en slags indpakning, noget å la et 
brunt papirshåndklæde, men var alligevel 
ikke som vore papirshåndklæder. Det syntes 

at være en beskyttelseskappe for et rørformet 
kabel. I midten, det var skåret skråt over, 
var der noget der lignede meget tynde alu¬ 
miniumstråde. Disse tråde var lige så lange 
som omslaget, og de så ud som og føltes som 
aluminium, men var alligevel ikke alumi¬ 
nium. De opførte sig ikke som aluminium, 
idet det ville kunne krølles, hvilket dette ikke 
kunne. Lag af dette materiale lå inden i „pa- 
piret“. Man kunne fjerne disse tråde, idet 
papiret var skåret op på langs i hele stykkets 
længde. 


Det var hvad jeg fandt, og det findes hos 
min svigermor, hvis hun ikke på dette tids¬ 
punkt (1973) har smidt det ud! Både hun 
og jeg ønskede at gemme det, putte det til 
side, så ingen uvedkommende kunne få fingre 
i det. Stykket var meget let, det vejede bog¬ 
stavelig talt ingenting, incl. papiromslaget. 
(På tidspunktet, hvor dette skrives, er det 
omtalte kabelstykke endnu ikke genfundet!) 

Fortsættes i næste nummer. 

/Fl. Ahrenkiel. 

Kilde: Flying Saucer Review nr. 2/74. 


UFOerne 

I årenes løb har det ofte været hævdet, at 
det amerikanske luftvåben sad inde med alle 
ønskelige oplysninger om UFO-fænomenerne. 
Det har også været hævdet, at det ameri¬ 
kanske luftvåben kun var en slags opsam¬ 
lingssted for UFO-rapporter, som så havnede 
„på højere sted“ til videre vurdering og ef¬ 
terforskning. Dette „højere sted“ kunne så 
kun være CIA - den centrale efterretnings¬ 
tjeneste i USA. 

Der har i den senere tid været stærkt røre 
om CIA’s organisation og mange forskellige 
aktiviteter verden over. For nogen tid siden 
nedsattes en officiel kommission med USA’s 
vicepræsident Nelson Rockefeller som for¬ 
mand til undersøgelse af CIA’s virke. At det 
ikke er småting, som er kommet for dagens 
lys kan ses af bl. a. dette referat fra „Week¬ 
endavisen Berlingske Aften“, 13. juni 1975: 

CIA’s hemmeligheder afsløret 

I tirsdags offentliggjordes 299 sider af den 
rapport, der er udfærdiget af Rockefeller¬ 
kommissionen, der har undersøgt CIA’s, den 
centrale efterretningstjenestes, virksomhed - 
men 30 sider, der omhandler påståede CIA- 
planer om mord på fremmede statsmænd, 
derunder Castro, hemmeligholdes og er sendt 
direkte til de to kongreskomiteer, der har 



startet egne undersøgelser af CIA, og til ju¬ 
stitsministeriet. Og det er de 30 sider, der 
indeholder politisk sprængstof til en „tidsind¬ 
stillet bombe“ under den kommende ameri¬ 
kanske præsidentvalgkampagne, bl. a. fordi 
præsident Kennedy og hans broder justits¬ 
ministeren synes at have været dybt involve¬ 
ret i planerne mod Castro. 

Selv om Rockef eller-kommissionens kon¬ 
klusion er, at „CIA’s virksomhed i det store 
og hele har været lovlig cc , er der dog i rap¬ 
porten så mange belastende enkeltheder, at 
man må forudse gennemgribende reorganisa¬ 
tion af og udvidet kontrol med CIA i frem¬ 
tiden. Bl. a. fastslås, at CIA oprettede ulov¬ 
lige hemmelige kartoteker over 16.000 ameri¬ 
kanere, gennemførte ulovlig fotografering, 
åbning af breve, telefonaflytning og i hvert 
fald 12 indbrud hos Vietnam-krigsmodstan- 
dere, at CIA-chefen Helms ødelagde bånd og 
dokumenter, der beviste CIA’s medvirken i 
Watergate-indbruddet og - måske alvorligst 
- at CIA gennemførte hemmelige narkotika¬ 
eksperimenter på uskyldige, uvidende menne¬ 
sker for at afprøve „hjernevask tc , hvilket bl. a. 


132 UFO-NYT 4-75 








medførte, at en officer begik selvmord ved 
at springe ud fra 10. etage. (Citat slut). 

UFO-undersøgelser 

De officielle undersøgelser af UFO-rappor- 
ter startede i USA i 1947 med oprettelse af 
„Project Sign“ (populært kaldet „Project 
Saucer“), der 11. februar 1949 ændrede navn 
til „Project Grudge t£ . Det var ATIC - Air 
Technical Intelligence Center, på Wright- 
Patterson Air Force Base nær Dayton i Ohio, 
der var hjemsted for undersøgelserne, der var 
klassificeret som „hemmelige", indtil 1960’- 
erne, hvor dele af disse rapporter er offent- 
liggjorte. 

I marts 1952 reorganiserede man under¬ 
søgelsesarbejdet vedr. UFO-rapporterne, og 
man fik „Project Blue Book ££ op at stå. Det 
var åbenbart et mere godt arbejdende projekt 
end de tidligere, og man havde fuldt op at 
gøre med UFO-rapporter fra hele USA. Der 
indkom til „Project Blue Book ££ i 1952 i alt 
1.501 rapporter om uidentificerede flyvende 
objekter. 

I januar 1953 satte man et udvalg til at 
kigge på en mængde rapportmateriale fra de 
sidste 5-6 år for at få nogle konklusioner frem 
vedr. disse UFO’er. 

Mødet blev afholdt fra 14.-17. januar 1953 
på foranledning af CIA, og med deltagelse 
af CIA-folk. Det officielle navn var „Scien- 
tific Advisory Panel on Unidentified Flying 
Objects ££ , medens den mere populære beteg¬ 
nelse er blevet „Robertson-Panelet ££ , idet pa¬ 
nelets formand var Dr. H. P. Robertson fra 
California Institute of Technology. 

Panelets øvrige deltagere var: Dr. Luis W. 
Alvarez fra University of California, Dr. 
Lloyd V. Berkner fra Associated Universities 
Inc., Dr. S. A. Goudsmit fra Brookhaven 
National Laboraties, og Dr. Thornton Page 
fra John Hopkins University. Dette var de 
videnskabelige repræsentanter. 

Fra det amerikanske luftvåben deltog bri¬ 
gadegeneral Garland, der var leder af ATIC. 
Yderligere tilknyttet luftvåbnet var F. C. Du- 
rant og Dr. J. Allen Hynek (der var det 
amerikanske luftvåbens videnskabelige kon¬ 
sulent i UFO-spørgsmål i 22 år). 


Fra CIA deltog Dr. H. Marshall Chadwell, 
Ralph L. Clark og Philip G. Strong. 

Panelet fik i løbet af dagene blandt andet 
forelagt 75 UFO-rapporter udvalgt af ATIC. 
Endvidere så man de to berømte UFO-film 
fra Utah og Montana. 

Ejendommeligt nok finder man ikke blandt 
disse udvalgte rapporter så berømte UFO- 
observationer som f. eks.: United Airlines 
1947, Chiles Whitted 1948, C. B. Moore 

1949, Tombaugh 1949, Farmington 1950, 
Chicago & Southern Airlines 1950, TWA 

1950, Seymour Hess 1950, Mid-Continent 
Airlines 1951, Nash-Fortenberry 1952 og 
mange andre betydningsfulde UFO-observa- 
tioner. 

Robertson-Panelets konklusioner kom da 
også til at lyde således: 

(a) At det fremlagte bevismateriale ved¬ 
rørende uidentificerede, flyvende objekter 
ikke viser tegn på, at disse fænomener udgør 
en direkte fysisk trussel mod den nationale 
sikkerhed. Vi er overbevist om, at der ikke 
findes nogen rest af tilfælde, der kan tilskri¬ 
ves udenlandske opfindelser i stand til fjendt¬ 
lige handlinger, og at der ikke eksisterer no¬ 
get bevis for, at der p. g. a. dette fænomen 
er behov for en revision af de nuværende, vi¬ 
denskabelige begreber. 

(b) At den fortsatte understregning af øn¬ 
sket om at rapportere disse fænomener i dis¬ 
se farlige tider resulterer i en trussel mod 
forsvarssystemernes planmæssige funktion i 
vort land ... Vi anfører som eksempler blo¬ 
kering af kommunikationskanalerne med ir¬ 
relevante rapporter, faren for at blive sløvet 
ved gentagne, falske alarmeringer, så virke¬ 
lige tegn på fjendtlig virksomhed ignoreres, 
samt dannelsen af en sygelig, national sinds¬ 
stemning, hvor dygtig, fjendtlig propaganda 
kunne indpode hysterisk adfærd og skadelig 
mistillid til de lovformelige myndigheder. 

Og Panelet anbefalede derefter: 

(a) At de nationale sikkerhedsorganisatio¬ 
ner tager øjeblikkelige skridt til at fjerne den 
specielle status, de uidentificerede, flyvende 
objekter har opnået og den aura af mystik, 
der desværre omgiver dem. 

(b) At de nationale sikkerhedsorganisatio¬ 
ner lægges an på efterretning, uddannelse og 
offentlig undervisning med henblik på at be¬ 
rede forsvarsmateriellet og landets moral på 
omgående at opdage og yderst effektivt at 
reagere over for virkelige tegn på fjendtlig 
hensigt eller virksomhed. 

Set ud fra et meget eensidigt forsvars- og 
sikkerhedsmæssigt synspunkt, som efterret¬ 
ningsfolkene repræsenterede, var det sikkert 
meget rigtigt, at det kunne resultere i „en 
trussel mod forsvarssystemernes planmæssige 
funktion", såfremt disse mange UFO-rappor- 
ter „overdøvede de virkelige (fare)-signaler, 
der kom ind via efterretningsvæsenets kana- 
ler.“ 

At det så også i meget stor grad virkelig 
lykkedes „at fjerne den specielle status, de 
uidentificerede flyvende objekter har opnået 
og den aura af mystik, som omgiver dem“, 
er jo kun så meget mere beklageligt, når man 
ser tilbage på årene efter 1953. 

Der skulle i øvrigt gå 13 år, før panelets 
virke blev kendt for offentligheden. I juni 
1966 besøgte Dr. James E. McDonald, Uni- 
versity of Arizona, „Project Blue Book tc s kon¬ 
tor på Wright-Patterson Air Force Base. Han 
bad om at få Robertson-Panelets rapport fri¬ 
givet, og han fik rapporten til gennemlæs¬ 
ning på kontoret. Her tog McDonald udfør¬ 
lige notater fra rapporten, som blev lovet 
ham udleveret i kopi af „Project Blue Book“s 
leder, Major Hector Quintanilla. Kopien af 
rapporten blev lavet, men blev ikke udleve¬ 
ret, til trods for overskridelsen af 12 års for¬ 
ældelsesreglen, der var gældende for den 
slags dokumenter. En overordnet officer men¬ 
te, at man måtte forhøre sig hos den „anden 
afdeling", der var indblandet. Almindeligvis 
ville dette kun være en ren proforma sag, 
men „den anden afdeling", nemlig CIA be¬ 
stemte, at rapporten ikke måtte frigives end¬ 
nu. 

Nogle måneder senere fik den videnskabe¬ 
lige redaktør, John Lear, ved Saturday Re- 
view, New York, dog udleveret en „renset" 
udgave af rapporten, hvoraf visse afsnit blev 
offentliggjort i Saturday Review, 3. septem¬ 
ber 1966. 


Da Condon-Rapporten i 1969 udkom, 
kunne man heri læse det meste af Panel-rap¬ 
porten, som var deklassificeret fra „hemme¬ 
lig" til „uklassificeret“. Men stadigvæk mang¬ 
ler der selv i denne udgave en masse navne 
på personer, organisationer m. v., som var 
involveret i Robertson-Panelets arbejde. Kun 
via Dr. James McDonalds notater fra den 
„ægte rapport“ har man f. eks. kunnet få at 
vide, hvilke CIA-folk, der var indblandet i 
denne UFO-virksomhed. 

Om CIA’s stilling i UFO-problematikken 
i øvrigt gennem årene - om overhovedet no¬ 
gen - kan der kun gisnes. Vedr. „hemmelig- 
holdelseshypotesen" skriver Dr. Edward U. 
Condon i sit sammendrag af Condon-Rap¬ 
porten herom bl. a., „disse påstande om en 
sammensværgelse med deltagelse af vor egen 
regering for at skjule viden om eksistensen af 
flyvende tallerkener har så vidt det er os be¬ 
kendt ikke noget på sig“. 

At det amerikanske luftvåben gennem de 
mange år har gjort videnskaben en bjørne¬ 
tjeneste ved at forkludre hele problematik¬ 
ken omkring UFO-fænomenerne er der in¬ 
gen tvivl om. Og at mange andre landes - 
heriblandt Danmarks - „undersøgere" af 
UFO-rapporter er gået i de samme fodspor, 
er der desværre heller ingen tvivl om. Men 
at viden om UFO’erne holdes skjult af 
„højere myndigheder' 4 er jo en påstand, der 
kræver ret kraftige beviser, som det indtil vi¬ 
dere i nogen grad har skortet på fremlæg¬ 
gelsen af. 

Selv om man måske tror, at CIA og andre 
ligesindede „skjuler sandheden om UFO’er¬ 
ne", bør man nok - i stedet for at vente på 
en „offentliggørelse" fra den side - hælde 
hovedet til de mange gode UFO-kræfter in¬ 
den for videnskaben, som i disse år gror frem 
verden over. 

Ole Henningsen 

af CIA’s virksomheder. 


„UFO over fem danske lufthavne" 


var overskriften i den 

26. april 1975. 

25. april 1975 skete der følgende: Kl. 20.54 
indløb der til Alarmeringscentralen en mel¬ 
ding fra Randers om et cigarformet objekt 
med „vinduer“, som 1 minut tidligere var 
kommet til syne i syd, 15° højde, og med 
kurs mod vest-nordvest, hvor det forsvandt. 

Fra Alarmeringscentralen blev der straks 
slået alarm indenfor området Midt- og Nord¬ 
jylland, dog uden at det gav noget observa¬ 
tionsresultat, idet objektet allerede var for¬ 
svundet. 

Herefter begyndte meldinger om objektet 
at indgå fra alle dele af landet. Oplysninger¬ 
ne om observationstidspunkt, kompasretning, 
højde over horisont, kurs, varighed, farver 
o.s.v. var stort set enslydende. Derimod var 
oplysningerne om objektets udseende meget 
varierende. Det stod dog meget hurtigt klart 
for Alarmeringscentralen, at det måtte dreje 
sig om det samme objekt, og at det efter al 
sandsynlighed måtte have været et meteor 
under opbrænding i Jordens atmosfære. 

På grundlag af 16 telefonmeldinger og 33 
indsendte rapporter, hvoraf de 27 drejede sig 
om dette objekt, kan vi oplyse følgende: 

Meteorets indtræden i Jordens atmosfære 
har antagelig fundet sted ca. kl. 20.52-20.53. 
Opbrændingen af meteoret, altså den tid, 
hvor det har været synligt, må have været 
9,4 sekunder. 

I de fleste tilfælde rapporteres der om 1 
objekt, i enkelte om 2 til 5 objekter; men det 
skyldes antagelig, at meteoret er sprængt un¬ 
der opvarmningen. Beskrivelsen af objektets 


farve varierer meget, men hyppigt nævntes 
farverne grøn og hvid, hvorefter kommer 
blå, gul, rød og orange. I 14 tilfælde berettes 
om, at objektet havde en hale efter sig (her 
nævnes også gnister), og i 3 tilfælde om en 
korona. Halens eller koronaens farver angi¬ 
ves i rækkefølge efter hyppigheden som: grøn, 
hvid, gul, blå, orange og rød. 

På UF O-spørgeskemaets punkt 14, objek¬ 
tets form, er den hyppigst skitseret som en 
oval, cigarformet eller dråbeformet genstand 
med 4 eller 5 „vinduer“, firkantede eller run¬ 
de, i enkelte tilfælde med lys i. I nogle til¬ 
fælde skitseres et rundt objekt med flere 
mindre objekter efter sig. I andre tilfælde et 
rundt objekt med en lysende korona (hale) 
eller gnister efter sig. 

Den mest korrekte tegning er sikkert fra 
en 14-årig skoleelev i Sønderborg. Den viser 
et dråbeformet objekt med en tyndere hale 
og gnister efter sig. Såvel form som farve vi¬ 
ser en typisk meteorundergang. Da de øvrige 
oplysninger på spørgeskemaet også er meget 
fine, fortjener han ros - selv om han troede, 
det drejede sig om et UFO. 

Meteorets lysstyrke angives af observatø¬ 
rerne i 17 tilfælde som stærkt og i 4 som 
blændende. I 17 tilfælde betegnes lyset som 
konstant, i 4 som pulserende. 

Hastigheden angives meget forskelligt fra 
30 til 1000 km/t og størrelsen fra 6 til 75 me¬ 
ter. Afstanden fra observatørerne varierer fra 
200 til 10.000 meter. Oplysningerne om kur¬ 
sen er nogenlunde ensartede og må være fra 
øst-sydøst til vest-nordvest. Objektets højde 
over horisonten er efter gennemsnit af oplys¬ 
ningerne, vi har fået, beregnet til 18°, da det 

kom til syne, og 15°, da det forsvandt. Banen 
var altså vandret med en svag nedadgående 
tendens. 

Da erfaringerne viser, at folk har meget 
svært ved at bedømme højde over horisont, 
og da det i mange tilfælde berettes, at gen¬ 
standen gik bag terrængenstande på lang af¬ 
stand, som f. eks. huse, skove og bakker, vil 
det nok være mere realistisk at vurdere høj¬ 
den til max. 8° og 6° over horisonten. 

Observatørerne beretter, at objektet for¬ 
svandt bag terrængenstande, eller at det 
pludselig slukkedes eller glødede ud i sydvest¬ 
lig eller vestlig retning. 

Fra Tyskland oplyses det, at man den på¬ 
gældende aften lidt før kl. 21.00 havde UFO- 
alarm over store dele af landet. 

„Vergliihender Meteor lost „UFO ££ -alarm 
aus“, skrev aviserne. 

Objektet blev observeret i nordlig retning 


med samme kurs som her. I Tyskland har 
man beregnet meteorets hastighed i atmosfæ¬ 
ren til ca. 4 km i sekundet. Meteorers „nor- 
male ££ hastighed udenfor Jordens atmosfære 
menes at være ca. 40 til 50 km i sekundet. 

Vi gætter nok ikke meget galt, når vi an¬ 
slår, at meteoret har passeret området over 
den sydlige Østersøkyst, men så bliver afstan¬ 
den fra dansk område ikke 200 meter, men 
et sted mellem 200 og 400 kilometer, alt ef¬ 
ter hvor i landet observatørerne har befun¬ 
det sig. Ingen observatør melder om lyd fra 
objektet. Vejrforholdene var nogle steder i 
landet klart og vindstille, andre steder let¬ 
skyet og let vind. 

Det er med beklagelse, at vi må aflive dette 
„UFO ££ og begrave det i stilhed, men en trøst 
for de mange energiske observatører må det 
være, at der er UFO’er nok endda! - også 
samme aften! Men de var ikke nær så spæn¬ 
dende. X.P . 


Det mener bibliotekernes vejleder - hvad mener De? 


HYNEK, J. Allen: UFO - dokumenteret. 
Forfatteren er professionel astronom 
og var i over tyve år astronomisk råd¬ 
giver for det amerikanske luftvåbens 
kontor for uidentificerede flyvende ob¬ 
jekter. Efter den totalt negative Con- 
don-rapport blev kontoret - Project 
Blue Book - i 1969 lukket. Bogen er 
et forsvar for en fordomsfri videnska¬ 
belig udforskning af ufo-problemet 
som indtil dato aldrig har fundet sted 
og samtidig en tilintetgørende kritik 
af luftvåbenets overfladiske og bureau¬ 
kratiske indstilling og af Condon-rap- 
portens arrogance. Dokumentationen 
lægges frem i bogens længste afsnit 
og består af udvalgte og ordnede rap¬ 
porter som forfatteren selv mere eller 
mindre har haft med at gøre og som 
indeholder observationer som efter 
hans mening ikke kan bortforklares 


som misidentifikationer af naturlige 
ting. Nogle få fotos illustrerer teksten. 
Fremstillingen er forsynet med kilde¬ 
henvisninger, stikordsregister bagest. 
En seriøs og overbevisende bog som 
med sine yderst forsigtige konklusio¬ 
ner og mangel på fantastiske hypote¬ 
ser må få selv fanatiske modstandere 
til at overveje deres holdning igen. 
Let læst. Åge Andersen. 

UFO-aktivitet 

i Danmark 


3. oktober 1961. Kl. 20.30 observerer en 
mand fra Nykøbing F. 5 røde lys. Observatø¬ 
ren var lige gået ud, da han på den østlige 
himmel, ca. 40° over horisonten, observerer 
5 røde lys. Lysene, der hver var på størrelse 
med en ært, sidder meget tæt sammen, som 
er de en del af et hele. 

Objektet eller objekterne flyver med jævn 
fart, fra øst mod nordøst. Med ét begynder 
tre mindre gule lys at blinke. De gule lys mar¬ 
kerer en ligesidet trekant, således at den ene 
flade står lodret og spidsen af trekanten pe¬ 
ger til venstre. Lysene bliver synlige i højde 
med de røde lys eller objektet. Da de røde 
lys, som flyver vinkelret på den lodrette flade 
af trekanten, når denne, forsvinder de ind i 
eller om bag trekanten. 

Det ser ud, som slukkes de røde lys, et for 
et, fra venstre mod højre. Da det sidste lys 
er forsvundet bag trekanten, forsvinder de 
gule lys som om de slukkes. 

Trekantens flader er 7 cm, målt mellem 
tommel- og pegefinger i udstrakt arm. Ob¬ 
servationen er lydløs. C.H. 


30. oktober 1972: Kl. 09.30 observeres fra 
Cementfabrikken Rørdal, Aalborg øst, et 
mærkeligt gråligt objekt. 


Genstan¬ 
den, 30. 
okt., som 
den så ud 
set nede¬ 
fra — 




Objektets kurs er fra øst-sydøst mod syd-syd- 
øst, og højden over horisonten er ca. 20°- 
25°. Da observatøren får øje på objektet, er 
det på vej bort fra ham og forsvinder i løbet 
af 20-30 sekunder i tågen. 

Lyd kunne ikke høres. 


Marts 1974: I området over Akademigrun¬ 
den i Sorø ses ca. kl. 21.00 en hvid lysende 
oval oppe i tågen. Observatøren beretter: 

„Genstanden skød med mellemrum „af¬ 
skårne" lyskegler ned. Disse kom ned på skift 
og syntes afsluttet i bunden med en „fortyk- 
kelse“. Der var i alt tre lyskegler, der veks¬ 
lede med denne manøvre. 

Tilsidst gik keglerne op i genstanden, som 
derefter satte sig i bevægelse og forsvandt i 
vestlig retning.' 4 

Lyd hørtes ikke. 

Bemærk lignende hændelse den 23. marts 
1974 kl. 20.55 over en skov nær Gyrstinge Sø. 
(UFO-Nyt nr. 2, 1975, side 51-52). 

7. februar 1975. En herre i Humlebæk ob¬ 
serverer kl. ca. 21.10 i 2-3 minutter et stærkt 
gul-hvidt lysende objekt på den sydlige him¬ 
mel, 30° over horisonten. Objektet, som er 
næsten stillestående, havde form som to tre¬ 
kanter i forlængelse af hinanden, men ad¬ 
skilte. (To slanke kegler med spidserne pe¬ 
gende bort fra hinanden.) Da observatøren 
har passeret et hus, som skjulte objektet, er 
det pludselig væk. 

25. februar 1975, ca. kl. 22.20. Fra Egevæn¬ 
ge, Horbelev på Østfalster observerer en da¬ 
me et objekt, som tilsyneladende står på jor¬ 
den i stik nordlig retning. Objektet består af 
ca. 10 runde projektører, som er placeret i 
pyramideform. Lyset i dem er meget stærkt 
og skifter mellem rødt og skærende hvidt. 

Efter ca. 3 minutters forløb slukkes det 
pludseligt. 

11. marts 1975: Et ægtepar i Sorø iagttager 
kl. ca. 15.30 et objekt i vestlig retning, ca. 
35° højde. 

Fruen beretter: „I klart sollys bemærkede 
jeg en cigarformet genstand, meget stærkt 
sølvglinsende, der bevægede sig med moderat 
fart i sydvestlig retning. Jeg undrede mig 
over, at der hverken var vinger eller haleror 
at se, selv om genstanden ikke fløj særligt 
højt oppe.“ Størrelsen angives til en-krone 
stort. Lyd fra objektet hørtes ikke. Vejret var 
klart og solens stilling til venstre for observa¬ 
tøren. 

Objektet forsvandt i vestlig retning. 

X.P. 

11. marts 1975 kl. 04.30 til 05.00. Observa¬ 
tøren, som er bosiddende i Lyderslev, ca. 7 
km sydvest for St. Heddinge, sidder kort før 
daggry i sin stue, da han i vestlig retning får 
øje på et cirkelrundt lysende objekt af stør¬ 
relse som fuldmånen - gennem det sydligste 
af to vinduer (termoruder) i den vestvendte 
mur. Det bevægede sig i rolig zig-zag bevæ¬ 
gelse op og ned uden variationer og med fast 
kurs mod nord, alt imens det ændrede farve 
på regelmæssig måde: i højeste position vio¬ 
let, i laveste også violet, og i midterste klar 
(hvid). Det så ud, som om objektet stod stil¬ 
le et øjeblik (et par sekunder) i de anførte 
positioner. Objektets korona var „regnbue- 
agtigt“ og var mørkere end objektet. 

Efter at objektet i løbet af et par minutter 
havde bevæget sig forbi (fra syd mod nord) 
stuens to vinduer på den anførte måde, gik 
observatøren til hoveddøren på husets nord¬ 
side og betragtede objektets videre fart. 

Efterhånden blev objektets farve „mere 


violet“ og tilsidst „gloende rødt“, mens dets 
korona blev meget lys (lys violet) og større 
end før. 

Lige inden objektet „slukkedes“ var både 
objektet og dets korona helt klar og derpå (et 
par minutter) orange. 

Observatøren lagde mærke til, at objektet 
under sin bevægelse dækkede en stjerne. 

Om objektets zig-zag bevægelse forklarer 
observatøren, at objektet bevægede sig op og 
ned mellem „rullegardinets underkant <c og 
„potteplanternes overkant^. Observatøren 
sad ca. 4 meter fra vinduerne. 

Observatøren mener, at objektets højde 
var ca. 500 meter, dog uden at kunne begrun¬ 
de denne antagelse. 

H. Ervig/X.P. 

13. marts 1975. Kl. 19.10 lige efter solned¬ 
gang observerer et ægtepar fra deres bopæl 
i Hillerød Øst et pileformet objekt, som i 15° 
højde bevæger sig fra nord mod syd. Objek¬ 
tets farve beskrives som varm skinnende gul. 
Afstanden anslås til 200 meter. Lidt senere 

under bilkørsel i krydset Skanse ve j-Tams- 
borgvej observerer de højt over dem et ob¬ 
jekt „der sprutter som fyrværkeri”. Farverne 
beskrives som blændende kolde hvide og blå, 
måske også lidt rødt. Objektet virker rundt 
og er på størrelse med en halv fuldmåne. 
Lidt senere igen standser de på jernbane¬ 
broen ved Københavns vej og iagttager da i 
30° højde og i ca. 600 meters afstand to pile- 
formede objekter og et stykke bag dem: to 
røde „bolde”. Objekterne står stille, men sæt¬ 
ter pludselig i bevægelse og forsvinder i nord¬ 
lig retning. Lyd hørtes ikke. 

Samlet observationstid: 5 minutter. 

Sammenlign med observation ved Haderup 
6/8-1971, UFO-Nyt 1971 nr. 6, side 235. 

X.P. 

17. marts 1975. Kl. 20.35. Et ægtepar og de¬ 
res voksne datter kommer kørende fra Vedde¬ 
lev mod Roskilde. Da de drejer ud på Frede- 
riksborgvej, får de øje på et stærkt lysende 
objekt, der med stor hastighed flyver paral¬ 
lelt med dem i kørselsretningen. Familiens 
hund, en colli, bliver meget urolig og vil op 
og sidde på skødet hos fruen, som sidder på 
bagsædet. Pludselig står objektet stille over 
en landtange i Roskilde fjord ud for Hotel 
Risø. Familien stopper op for bedre at kun¬ 
ne iagttage objektet. 

Det er klart og vindstille vejr. Objektet ly¬ 
ser stærkt gult med røde og grønne striber, 
det roterer om sin egen akse. Både objektet 
og Månen giver reflektioner i vandet. 





Efter ca. 8 minutters ophold kører ægte¬ 
parret datteren til Himmelev. 10 minutter 
senere, da de kommer tilbage, er objektet sta¬ 
dig det samme sted. De kører nu langsomt 
mod Veddelev, da objektet kommer til syne 
igen, tilsyneladende ad samme rute som før. 
Objektet foretager en kursændring mod vest 
og stopper op over Veddelev havn. Ægtepar¬ 
ret kører ned til havnen. 5 minutter efter ac¬ 
celererer objektet og flyver stik vest, det bli¬ 
ver hurtigt mindre og mindre for til sidst at 
forsvinde. 

Samlet observationstid: 55 minutter. 

17. marts 1975: Observationssted Kalund¬ 
borg.. Fru S. og søn ser kl. 22.30 et rundt, 
grønt lysende objekt, der med stor hastighed 
bevæger sig fra øst mod nordvest. Samlet ob¬ 
servationstid 1 minut. Objektet flyver i en 
højde af 60 grader over horisonten. Størrel¬ 
sen er som et nålehoved, målt mellem tom¬ 
mel- og pegefinger i udstrakt arm. 

19. marts 1975: Observationssteder: Egedals¬ 
vænge og skovengen, Kokkedal. Afstanden 
mellem observationsstederne er ca. 300 m. 
Egedalsvænge består af 4-etages meget store 
blokke, der ligger parallelt. For enden af be- 
byggelsen, mod Skovengen, ligger nogle tvær¬ 
gående blokke. Skovengen er rækkehuse. 

Fru N. kommer kl. 21.15 gående i Ege¬ 
dalsvænget, da hun ved et råb fra tre unge 
mennesker: „Se de balloner” ser sig tilbage. 
Hun ser da to nøjagtig ens objekter svæven- 

de i højde med tagryggen. Objekterne svæ¬ 
ver ved siden af hinanden under hele obser¬ 
vationen og holder den samme indbyrdes af¬ 
stand. De svæver ganske langsomt og står 
undertiden stille. Farven er rød-orange, den 
nederste del er mørk. Fruen skynder sig læn¬ 
gere ned i bebyggelsen for at hente sin søn. 
Da sønnen når ned, er objekterne der stadig. 
Da objekterne når ned for enden af blokke¬ 
ne, foretager de en brat 90 graders kursæn¬ 
dring, accelererer og forsvinder hurtigt ud af 
syne mod vest. 

Observatørerne er på dette tidspunkt 30- 
40 m fra objekterne, som havde en størrelse 
på 8 m i diameter. 

4+1 vidne, der alle befinder sig i Skov¬ 
engen, fortæller uafhængigt af hinanden, at 
de på grund af det stærke lys ikke kan undgå 
at få øje på objekterne. Afstanden mellem 
objekterne er så lille, at det ser ud, som er 
det ét stort objekt. 

Observatørerne ser objekterne komme fly¬ 
vende imod sig, da de med ét foretager en 
90 graders kursændring, og accelererer mod 
vest med stor hastighed. Objekterne, der er 
lydløse, forsvinder ud over motorvejen fra 
Helsingør. Vejret er klart og vindstille. Ob¬ 
servationen slutter kl. 21.28. 

19. marts 1975: Kl. 21.15, observationssted 
Århus. En 13-årig skoleelev observerer 3 
klartlysende, nålehovedstore, runde røde ob¬ 
jekter. Objekterne er lydløse og passerer over 
himlen 30 grader over horisonten fra øst mod 
vest. Objekterne kommer enkeltvis, med 5 
minutters mellemrum; de kommer på den 
samme kurs og højde. 

Det er letskyet med let vind. 

21. marts 1975: Kl. 21.30. Hr. S. kommer kø¬ 
rende på motorvejen fra Helsingør, da han 
ud for frakørselsvejen til Herlev ser 10-15 
biler holdende i vejsiden med lyset tændt. 
Fra flere af bilerne er man steget ud og står 
og kigger og peger op på himlen. Vejret er 
helt klart og vindstille. 

I stor højde flyver et rødt objekt. Det er 
på størrelse med fuldmånen og helt lydløst. 


Formen er som en faldskærm. Kursen er fra 
vest mod nord. 

Det har ikke på nuværende tidspunkt væ¬ 
ret muligt at komme i kontakt med flere vid¬ 
ner. C.H. 

24. marts 1975: En ung mand, som opholder 
sig ved Montebello på Gurrevej i Helsingør, 
hører kl. 20,45 en dyb summende lyd, først 
svag men derefter tydeligere og får da øje 
på et ovalt objekt, som standser med et ryk. 
Samtidig bemærker han, at der med få se¬ 
kunders mellemrum tændes tre opadrettede 
projektørstråler af meget blændende lysstyr¬ 
ke. Efter ca. 10 sekunders forløb slukkes de 
alle på en gang, men tændes efter få sekun¬ 
der igen på samme måde som første gang. 
Dette gentager sig flere gange. Efter ca. 2 mi¬ 
nutters forløb iagttages det, at objektet et 
øjeblik ligesom vibrerer, derefter slukkes det 
»og forsvinder skråt opad med en rødlilla hale 
efter sig. 



Vor tegner Holger Poulsen har udført teg¬ 
ningen efter samtale med vidnet. 


Observatøren har bedømt afstanden til ob¬ 
jektet til ca. 250 meter og beretter, at der 
langs midten var en række ko-øjer. Oven på 


140 UFO-NYT 4-75 




objektet var der en lav overbygning, på hvis 
venstre side der sås to skråtstillede antenne¬ 
lignende stænger. Nedenunder fartøjet sås i 
højre side to „rør“, som stak skråt ud til 
siden. 

Desværre er observatørens beretning om 
hændelsen meget mangelfuld og uklar. Da 
hændelsen finder sted i et villakvarter, må 
der være andre, som har set objektet, og vi 
vil naturligvis meget gerne i forbindelse med 
folk, som kan bekræfte hændelsen. 

27. marts 1975: Fra kl. 19.27 og i ca. 2 minut¬ 
ter iagttager to damer, som opholder sig på 
Egmondvej i Dragør, i nordlig retning, 10 
grader over horisonten en stærktlysende stor, 
orange kugle. Denne pulserer i kanten nær¬ 
mest som en blinken, og den bevæger sig 
langsomt og lidt uroligt mod højre. Ingen 
hørlig lyd. Den ene observatør skriver: „Det 
er i nærheden af lufthavnen, men jeg er vant 
til at skelne små og store fly lavt over huset. 
To meget store passagerfly gik op, mens vi 
så objektet. Derfra må man absolut have set 
noget. Objektet gik ned bag nogle huse, men 
da det fløj så lavt, er det svært at afgøre, 
om det landede. Der er ingen landingsbane 
i den retning, hvor det forsvandt. I det stille 
frostvejr hørtes selv den mindste maskine 
langt væk.“ Afstanden til objektet anslås til 
500 meter. 

27. marts 1975: En ung dame kommer kl. 
23.45 cyklende ad Baunevang i Birkerød. Li¬ 
ge før hun når Kajerød vej, opfatter hun no¬ 



get lysende, som bevæger sig på den nordlige 
himmel i en afstand af ca. 100-200 meter. 

Først tror hun, det drejer sig om en heli¬ 
kopter på vej ned, men opdager så, at det 
har en anden form, og at det er lydløst. Far¬ 
ven er metalgrå. 

Ud fra genstanden, hvis størrelse af obser¬ 
vatøren anslås til ca. 5-6 meter, ses der en 
langsomt højre-roterende, stærk rød lyskegle, 
hvis længde er ca. 2-3 meter. Objektets fart 
anslås til ca. 80 km/t. Objektet, som kom fra 
nord, foretager en drejning mod vest og for¬ 
svinder efter 2-3 minutters forløb i lav højde 
bag huse og træer. Observatøren bemærkede, 
at andre iagttog objektet, men kom ikke i 
kontakt med disse personer. 

Observationstid: 2-3 minutter. 

31. marts 1975: Kl. 20.31. Observatøren, som 
er navigatør, opholder sig sammen med fire 
andre personer på Helligkorsvej i Roskilde, 
da de i eet minut iagttager et objekt med 
kurs fra syd mod nord, ca. 15 grader over 
horisonten. Objektet havde et meget stærkt 
orangegult pulserende lys, og i bunden af 
genstanden, der havde form som en cylinder, 
var der en tynd hvid stribe. 

Objektet forsvandt bag en bygning. Vejr¬ 
forhold: letskyet, vindstille og mørkt. 

1. april 1975: Mellem kl. 17.15 og 17.17 ob¬ 
serveres fra Frederiksberg, syd for Sorø, et 
mørkegråt objekt uden lys. Objektet, hvis 
størrelse anslås til ca. 10-11 meter og højde 
til 4-5 meter, bevæger sig med 150 km ha¬ 
stighed fra nord mod syd over eng-arealerne 
øst for Sorø og videre over Sønderskov og 
Vesterskov. 

Objektet bevæger sig i trætophøjde, og 
observatørerne bemærker, at bøgegrenene i 
nærheden bøjer sig i en blød bevægelse bort 
fra objektet og tilbage igen på samme måde, 
efter at objektet er passeret. Nogen form for 
støj fra objektet eller susen i trætoppene hør¬ 
tes ikke. 

Ved overflyvning af Munkedam, Susåen 
og Tystrup Sø er objektet omgivet af en blåt¬ 
lysende korona, beretter et vidne, som bor 
ved Vesterskov. Objektet fløj lige over hen- 

des hus, hvis beliggenhed hun dog ikke øn¬ 
skede nævnt, da: „det er så uhyggeligt, alt 
det vi ser.“ 

Objektet blev betragtet gennem kikkert. 

X.P. 

6. april 1975: Kl. 22.20 er en dame og hen¬ 
des 7-årige datter passagerer i en bil, som 
kører på landevejen fra Jersie til Køge-Tå- 
strupvejen. Moderen bliver meget forskræk¬ 
ket, da hun pludselig gennem højre bilrude 
i ca. 30 graders højde får øje på et stille¬ 
stående objekt, som svæver inde over mar¬ 
ken. Datteren udbryder samtidig: „Mor, der 
er et skib oppe i luften!“ Moderen beskriver 
objektet som en skål med en top af noget 
boblende lys ovenpå. Disse bobler lyser dels 
i hvide, dels i lyseblå farver, men der er ikke 
skarpe grænser mellem dem. (Der har an¬ 
tagelig været tale om pulserende lys. X.P.). 
Datteren blev ved med at påstå, at hun kun¬ 
ne se, at der for enden af dette tov var noget, 
der kunne ligne et menneske og udbryder: 
„Du skal se, mor, det er nok en ny slags bal¬ 
lon, de er ved at prøve, og så er tovet bare 
til at klatre ned af.“ Endvidere beretter dat¬ 
teren, at dette tov blev belyst af et gult lys, 
som udgik oppe fra objektet. Moderen, som 
ikke ser særlig godt i mørke, har ikke set 
dette, men datteren bliver senere hen hård¬ 
nakket ved med at fastholde sin forklaring. 

Da bilen ved et vejsving forandrer kørsels¬ 
retning, tabes objektet af syne. 

På grund af, at observatøren blev ret cho¬ 
keret, og at hændelsen kun varer mindre end 
et minut, fik de ikke varskoet den dame, 
der førte vognen, ej heller forsædepassageren. 

På observationsstedet, som er et øde, mose- 
agtigt område, findes der to rækker højspæn¬ 
dingsledninger. 

SEAS oplyser på forespørgsel, at der på 
observationstidspunktet ikke har været repa¬ 
rationer i gang og at der ikke er konstateret 
noget usædvanligt stort strømforbrug. 

Vejret var denne aften overskyet og mørkt 
med blæst. Ejner Nielsen/X.P. 

10. april 1975: Mellem kl. 22.45 og 22.55 er 
en dame i Gørlev ude for at lufte sin hund 


og bemærker, at den bliver bange - stikker 
halen mellem benene og lægger sig ned. Med 
eet hører hun en lyd, ligesom svaner, når de 
flyver, ser i lydretningen, men kan ikke få 
øje på noget. „Et øjeblik efter kommer der 
to skiver „hoppende t£ ned for øjnene af mig 
på en ejendommelig spøgelsesagtig måde ud 
af det bare intet.“ 

Idet skiverne passerer 25 meter hen over 
hendes hoved, hører hun en hvislende lyd, 
ligesom en piskesnært, der svinges rundt. Ob¬ 
servatøren beretter, at de to skiver havde et 
rødorange, pulserende lys, tydeligst langs kan¬ 
ten i en krans hele vejen rundt. Dette lys for¬ 
grener sig ind mod centrum, hvor der er en 
sortgrå skygge formet som en pære og med 
den bredeste ende i flyveretningen. 

Objektets kurs var fra øst mod vest. 

Hele hændelsen varede eet minut. 

12. april 1975: Kl. ca. 23.20. Tre unge men¬ 
nesker, som kørende på knallerter er på vej 
mellem Sorø og Fjenneslev, observerer i øst¬ 
lig retning over „Knudstrupgård“ i en af¬ 
stand af 500 til 1000 meter et stærkt hvidt- 
lysende objekt, hvis hastighed bedømmes til 
ca. 20 km/t. 

En af observatørerne beretter: 

„Jeg løftede forenden på knallerten, så lys¬ 
keglen pegede mod objektet, og imens blin¬ 
kede jeg med lyset. Objektet skruede ned for 
lyset, således at der kun sås to røde prikker. 
Da jeg blev ved med at blinke, svarede ob¬ 
jektet igen tre gange med et skarpt hvidt lys 
under hver af de røde prikker. Da en bil 
passerede forbi os, slukkede objektet helt for 
lyset.“ Det befandt sig da i sydlig retning i 
ca. 60 graders højde. Objektets størrelse blev 
anslået til ca. 15 meter. Lyd hørtes ikke. 

Vejret: Klart med blæst fra øst. Mørkt. 

20. april 1975: Et mærkeligt himmelfænomen 
blev fra kl. 19.50 til 20.00 iagttaget af en 
dame og en herre, da de på en spadseretur 
i Tårnby Klitplantage (10 km nord-nordvest 
for Hjørring) kommer gående på en vej, der 
løber parallelt med havet. Pludselig ser de i 
stik syd, 45° højde: „en mærkelig formet 
genstand, meget skylignende - flyve hastigt 

hen over himlen. Dernæst antog den en tyde¬ 
lig grå oval form - ofte smal og ofte bred - 
og cirklede flere gange op og ned, som 



ovenstående skitse viser. 

Flere gange forsvandt genstanden og kom 
igen. Når den forsvandt, opløstes den som i 
en sky. 

Objektet havde samme længde som en 
gård, der lå ca. 2 km borte. Efter min be¬ 
dømmelse var genstanden omkring 20 meter 
lang.“ 

Afstanden fra objektet: 2 km. Ingen lyd. 

Vejrforhold: letskyet, vindstille og tus¬ 
mørke. 

28. april 1975: Fra Ringtoften i Skovlunde 
observerede en dame fra kl. 23.56 til 23.58 i 
sydøstlig retning, 15° højde en stærk orange 
farvning af skydækket og fik derefter øje på 
et elipseformet stærkt orange lysende objekt. 
Et øjeblik forsvandt såvel objektet som lys¬ 
pletten helt, men kom så igen på samme må¬ 
de. Derefter sås et meget stærkt hvidt glimt 
i en cirkel, ligesom lyskeglen fra et fyrtårn, 
hvorefter objektet var borte. 

Vejrforhold: Delvis overskyet, let vind og 
mørkt. 

2. maj 1975 er der fra Århus-området en del 
observationer, hvoraf vi nævner de vigtigste. 

Kl. 20.50 ser tre personer i Grauballe (ca. 
10 km nordøst for Silkeborg) et ovalt ob¬ 
jekt, som i 200 meters afstand lydløst bevæ¬ 
ger sig på den sydlige himmel i retning øst 


mod vest. Objektet ses som en mørk silhouet 
mod tusmørkehimlen. Midt henover objektets 
flade side („som en rutebil“) er der en række 



tætsiddende skarpe, diffuse lys. Antallet af 
disse lys menes at være 14-16 stk. og deres 
farve beskrives som blålige forrest på objek¬ 
tet og over i det rødlige bagud. Lysstyrken er 
konstant. 

Da objektet har passeret en lille skov i en 
højde af ca. 4-5 meter over trætoppene, fore¬ 
tager det en drejning mod sydvest, hvorefter 
det forsvinder. 

Objektets størrelse angives til ca. 30-40 
meter. 

Observationstid: 20 sekunder. 

2. maj 1975: Fra kl. 21.05 til 21.20 observe¬ 
res fra Brabrand i sydlig retning et konstant 
lysende rødt objekt, som bevæger sig mod 
øst, hvor det forsvinder bag huse. Antagelig 
er det det samme objekt, som derefter obser¬ 
veres flere steder, bl. a. fra Lystrup, hvor det 
fra kl. 21.10 til 21.15 ses lavt på den sydlige 
horisont, bevæger sig mod sydøst, hvor det 
forsvinder. 

2. maj 1975: Kl. ca. 21.15: Da Statsbanefær¬ 
gen M/F „Prinsesse Elisabeth^ er på vej fra 
Århus til Kalundborg og er nået på højde 
med Gylling, ser besætningen på broen et 
rødt objekt 15°-20° over horisonten inde 
over Jylland. Objektets kurs er ca. fra syd 
mod nord, og dets bane er lidt nedadgående. 
Det bemærkes, at objektet har en hale efter 

sig ligesom en fyrværkeriraket. Lyset er kraf¬ 
tigere end nødblus, og hastigheden er lidt 
langsommere end et meteors. 

Objektet „eksploderede“ pludselig med et 
grønligt skær - og var væk. 

Kl. 21.15 observeres fra Riisskov et rødt æg¬ 
formet objekt i sydlig retning ude over År¬ 
husbugten. Det bevæger sig mod nordøst, 
hvor det i ca. 10° højde forsvinder i skyer¬ 
ne over Mols. 

Kl. 21.15 til 21.25 ser to personer fra Århus 
V. et rødt satumformet objekt i østlig ret¬ 
ning ca. 20-30° over horisonten. Objektet, 
som blev betragtet gennem kikkert, lyste med 
en pulserende rød-orange farve, som blev sva¬ 
gere, indtil det forsvandt i øst-nordøstlig ret¬ 
ning. Den ledsagende tegning viser en gen¬ 
stand, som stærkt minder om det kendte 
„Trinidade-UFO“. 

2. maj 1975: Ca. kl. 21.00. Fra Århus V. ob¬ 
serverer tre personer i sydvest, 40° højde et 
lodretstående, cylindrisk mørkt objekt. Ne- 
derste halvdel af objektet er netagtigt, og ud 
fra dette kommer der svagt pulserende lys 
af middel styrke. 



Afstanden til objektet er ca. 300 til 500 me¬ 
ter, og det bevæger sig lydløst med en hastig¬ 
hed af ca. 100 km/t i en lige bane mod nord¬ 
øst. Størrelsen anslås til mellem 2 og 4 meter. 
Efter ca. 3 minutters forløb er objektet ude 
af syne. X.P. 


4. maj 1975: Kl. 23.30. Observatøren beret¬ 
ter: 

„På landevejen fra Hadsund mod Randers 
observerede jeg nogle uidentificerede gen¬ 
stande. Den første hang lige oppe over træ¬ 
toppene ved præstegården til Vindblæs kirke. 
Kirken ligger ca. 6 km syd for Hadsund på 
højre side. Vejret var på daværende tids¬ 
punkt næsten vindstille og skyfrit. Den oven¬ 
over nævnte genstand stod tilsyneladende 
stille, da jeg i bil nærmede mig kirken. Gen¬ 
standen så ud som en mægtig stor hvid-oran- 
ge-gul lygte, den var nærmest rund, som man 
nu ser en rund genstand skråt nedefra, og ca. 
4 meter i diameter. Ca. 1 meter fra kanten 
var der en sort ring, og jeg troede derfor, det 
var en lygte. Det troede min passager også. 
Men da jeg var næsten ud for træerne, dre¬ 
jede genstanden sig i retning mod bilen, og 
jeg kunne da se et lys, den udsendte, men 
det mærkelige var, at lyset ikke nåede mere 
end et par meter ned i trætoppene og var 
ligesom brat afgrænset. Jeg satte så farten 
ned til skridtgang og så, at genstanden dre¬ 
jede sig efter bilen, og lyset nåede stadigvæk 
ikke mere end et par meter ned. Et øjeblik 
efter så jeg endnu 2 genstande. Det så ud 
som et par store runde kraftigt lysende lam¬ 
per, der stod stille ca. 20-30 meter fra det 
andet objekt - i sydlig retning, hvor langt in¬ 
de på marken ved jeg ikke nøjagtig, måske 
20-25 meter. De befandt sig ca. 4-5 meter 
over marken. De to objekter var ca. samme 
størrelse som den første og med den sorte 
ring ca. 1 meter fra kanten. Men så blev min 
passager bange og bad mig sætte farten op, 
og jeg så da ud gennem det åbne vindue, at 
den første genstand fulgte efter bilen i en 
lidt lavere højde end hidtil, men stadig lysen¬ 
de i retning mod bilen. Afstanden til nærme¬ 
ste bil var ca. 500 meter, og den kørte i sam¬ 
me retning som os, men var foran og for¬ 
svandt hurtigt. 

Objektet fulgte stadig med ca. 10 meter 
oppe og ca. 20 meter inde på marken, da vi 
nærmede os et stykke skov; farten var da ca. 
100 km/t. Da vi passerede gennem skoven, 
forsvandt det. - Men da vi nåede ud på den 

anden side af skoven, var det der igen, den¬ 
ne gang endnu længere nede og endnu stær¬ 
kere lysende, nærmest helt hvidt. (Området 
efter skoven er en dalsænkning, og vejen lig¬ 
ger derfor ca. 3-5 meter over plan). Den sor¬ 
te ring på objektet var stadig synlig. Objektet 
var nu i samme højde som bilen, og jeg satte 
derfor farten ned (under vilde protester fra 
min passager), men objektet kom ikke nær¬ 
mere end ca. 20-30 meter. Da vi passerede 
et vejkryds (Havndal/Kastbjerg), hvor der 
> ligger en automobilforhandler og servicesta¬ 
tion, passerede objektet lige bagom denne i 
næsten samme plan som taghøjden og et lil¬ 
le stykke derfra lige hen over taget på en 
landejendom. Så fulgte det os måske 200-300 
meter mere endnu og drejede brat mod syd¬ 
vest (da der kom en modkørende bil) - og 
forsvandt. 

Observationen strakte sig over 5 km. Hvor 
lang tid, den tog, ved jeg ikke, da jeg hav¬ 
de travlt nok med at se efter objektet og styre 
bilen, der ligesom gerne ville køre ud i rabat¬ 
ten hele tiden. Det var ligesom nogen ryk¬ 
kede i rattet.“ 


været en del UFO-observationer på denne 
egn. Ole Knudsen/X.P. 

5. maj 1975: I tidsrummet 03.00 til 03.15 
observerer en dame fra Slagelse 9 orangefar¬ 
vede stationære objekter. Objekterne stod i 
formation, 3 og 3 sammen, ordnet i en lige¬ 
sidet trekant, ved siden af hinanden, på en 
vandret linje. Objekterne, der er ca. 5 cm i 
diameter, målt mellem tommel- og pegefin¬ 
ger i udstrakt arm, var pludselig væk, som 
slukkedes de alle på én gang. Objekterne, der 
stod mod nord, befandt sig 20° over horison¬ 
ten. Observationen var lydløs. 

5. maj 1975: Kl. 17.15-17.20 observerer en 
dame fra Gentofte et hvidt lysende objekt 
mod vest. Objektet havde en hale af røg el¬ 
ler en mørk kondensstribe efter sig. Objektet 
fløj opad, zig-zag’ede etc. Kurs- og højde¬ 
ændringerne var meget tydelige. Observatio¬ 
nen var lydløs. Objektet fjernede sig tilsyne¬ 
ladende, væk fra observatøren, idet det blev 
mindre og mindre for tilsidst helt at forsvin¬ 
de. 

5. maj 1975: Slagelse. Et ægtepar, deres 12- 
årige søn og naboen observerede kl. 19.30 et 
stærkt lysglimt. Kl. 20.55 får observatørerne 
øje på to ærtestore gule objekter. 

Objekterne kom fra syd-sydvest, i forhold 
til observatørerne inde fra Slagelse. Det ene 
objekt dalede og steg flere gange i forhold til 
det andet. Begge objekterne foretog bølgebe¬ 
vægelser, samtidig med at farven skiftede fra 
gult til orange. Efter 20 minutters forløb da¬ 
lede begge objekter ned bag nogle hustage 
og kom ikke til syne igen. 

Det var klart vejr, med en let vind. Obser¬ 
vationen var lydløs. På samme tid ser husets 
yngre søn 4-5 stærkt lysende røde objekter 
passere over huset. Objekterne fløj meget 
hurtigt, fra vest mod øst. 

Kl. 21.25 kører manden mod Slagelse. 
Pludseligt går bilen i stå, lyset forsvinder, og 
radioen bliver tavs. Manden forsøger flere 
gange at starte, men uden held. 

Tre biler, der kører foran, går ligeledes i 
stå. Under hændelsen høres en stærk summe- 



Tirsdag den 6. maj 1975 var observatøren 
sammen med en kammerat ude for at se på 
området. Det eneste man bemærkede var, at 
trætoppene på det sted, hvor UFO’et stod 
stille, var mørkerøde. Det oplyses, at kun tre 
træer havde denne farve. Lyd fra objektet 
hørtes ikke. Vejrforhold: Klart, vindstille og 
mørkt. 

Det kan oplyses, at der gennem årene har 

tone, som en højspændingsledning der synger. 
Med ét fungerer alt normalt igen, og bilerne 
kan køre videre. Senere bemærker observatø¬ 
ren, at det elektriske ur i vognen er fire mi¬ 
nutter bagefter. 

Kl. 21.02 observerer en mand fra Glostrup 
to stærkt lysende orangefarvede objekter i 
syd. Observatøren betragter dem i kikkert. 
Objekterne blev gradvis mindre og mindre, 
for tilsidst helt at forsvinde, som fjernede de 
sig mod syd. Objekterne befandt sig 15° over 
horisonten. 

20 mand ansat på en maskinfabrik nær 
Sorø, observerer kl. 20.30-21.30 2 klart ly¬ 
sende hvide objekter. Objekterne blev set 
over Hyllinge, Dalmose, Gimlinge og Slagel¬ 
se. Samtidig ses 5 objekter orange-rødlige, der 
tilsyneladende står stille over Slaglille. Alle 
7 objekter blev slukket eller forsvandt sam¬ 
tidigt. 

Kl. 20.40 observerer en mand fra Sorø to 
skarpt hvidt lysende objekter. Objekterne 
kom fra syd mod nord. I et grusgravområde 
syd for observatøren forsvandt de ud af syne, 
idet de dalede ned mod jorden. Umiddelbart 
efter kommer fra nord mod vest syv runde 
klart hvidt lysende objekter. 

Objekterne kommer flyvende i kileforma¬ 
tion. Ved passage af det før omtalte grus¬ 
gravområde dalede de ned, for et øjeblik ef¬ 
ter igen at stige op. Hvorefter de forsvinder 
mmed høj hastighed mod vest. Observatio¬ 
nen var lydløs. 

Kl. 21.05 UFO-Alarm. En mand fra alar¬ 
meringskæden kom kørende fra Sorø mod 
Suserup. Umiddelbart før vejen drejer fra 
mod Suserup ser observatøren noget, der lig¬ 
ner et fodbold-stadion, med 6-8 orangegule 
spotlight over. Objekterne, der var på stør¬ 
relse med en fem-krone målt mellem tommel¬ 
og pegefinger i udstrakt arm, fløj langsomt 
mod vest, hvor de forsvandt bag en bakke¬ 
kam. Observatøren fulgte efter i bilen, men 
så dem ikke igen efter at de var forsvundet. 
Hele observationen var lydløs. 

9. maj 1975: En mand i Fredensborg ser tid¬ 


ligt om morgenen kl. 03.00 3 objekter. Ob¬ 
servatøren beretter, at han på den nordlige 
himmel, ca. 60° over horisonten, observerer 
et stort rundt rødgult objekt. Det fjerner sig 
ved at stige på himlen og bliver imens sva¬ 
gere i lysstyrken. Inden det er helt væk, kom¬ 
mer der to dråbeformede og sølvgrå objekter 
op mod det første. Der ses tydeligt en korona 
om de to sidste objekter. Alle tre objekter af¬ 
tager i styrke og forsvinder. Objekterne er på 
størrelse med en ært, og observationen er lyd¬ 
løs. Vejret er klart og vindstille. 

Kl. 03.55. En mand og hans hustru i Hil¬ 
lerød observerer 4 klartlysende hvide objek¬ 
ter. Objekterne står på den nordlige himmel 
ca. 15° over horisonten. De tre objekter står 
på en vandret linje. Da observatørerne op¬ 
dager objekterne, er et fjerde objekt på vej 
ned mod de andre. Da det når ned på højde 
med dem, bliver det stående stille. Objekter¬ 
ne står stille på en vandret linje, med den 
samme indbyrdes afstand. Objekterne bliver 
på samme tidspunkt observeret af en mand 
i Kregme og af en mand og hans hustru i 
Nellerød pr. Helsinge. 

Kl. 03.58 slukkes det ene lys, 30 sekunder 
efter det andet, 30 sekunder senere det tred¬ 
je, og det fjerde efter endnu 30 sekunder. Ly¬ 
sene slukkes, set fra observatørerne, fra ven¬ 
stre mod højre. Der høres ikke en lyd under 
observationen. 

9. maj 1975: En mand i Frederiksværk ob¬ 
serverer kl. 20.00 fire ærtestore, røde objek¬ 
ter. Objekterne kommer flyvende ganske 
langsomt fra nordøst. De flyver på en linje, 
og passerer hen over observatørens hus. In¬ 
den objekterne forsvinder af syne, står de 
stille et øjeblik, for derefter som på kom¬ 
mando at foretage en kursændring og flyve 
mod sydvest. Objekterne forsvinder hurtigt 
ud af syne, observationen er lydløs. 

Kl. 21.30 betragter en observatør ved Sil- 
destrup Strand på Falster, i retningen vest¬ 
nordvest, 10° over horisonten, to ærtestore 
hvid-gullige objekter. Observatøren betragter 
objekterne i 10 minutter, før de med ét er 
væk som blev de slukket. Objekterne lyser 

meget stærkt, men ses klart som værende drå¬ 
beformede. Vejret er letskyet. 

Kl. 22.15: En mand, der befinder sig på 
Skansebakken i Hillerød, opdager pludselig 
2 trekantede objekter. Objekterne er stærkt 
hvidt lysende, og målt mellem tommel- og 
pegefinger 5-7 cm store. Objekterne dukker 
ud fra en sky og flyver meget hurtigt i ret¬ 
ningen fra syd mod nord, hvor de forsvinder. 
Der høres ikke en lyd under observationen. 

Fra Ballerup observerer en mand kl. 22.51 
5 ovale, en-krone store, skinnende objekter. 
Observatøren var gået ud i haven for at iagt¬ 
tage satellitter, da han får øje på objekterne. 
Objekterne flyver i stor højde fra vest mod 
øst. Under observationen flyver objekterne 
ovenover et rutefly, der flyver i samme bane, 
og overhaler dette. Objektet yderst til ven¬ 
stre foretager nogle hurtige zig-zag bevægel¬ 
ser i vandret plan. Observatøren beretter, at 
der er ret mørkt i haven, hvorfor lyset fra 
København ses meget klart på himlen. Dette 
lys reflekterede på undersiden af objekterne. 

C.H. 

10. maj 1975: 4 personer kommer i bil køren¬ 
de fra Helsingør-motorvejen ad Hornbæk- 
vejen mod Kvistgårdskrydset, da chaufføren 
kl. 01.00 får øje på et fra nord kommende 
hvidtlysende objekt. 

Observatøren beretter: 

„Få sekunder efter ser alle i samme ret¬ 
ning, men nu ganske nær og i lav højde, to 
skarpe lyskegler. Disse to projektører syntes 
at have forbindelse med jorden via en „søj- 
le“ (muligvis lysstråler), så alle troede, det 
var en lysmast. Mens vi observerede dette, 
bevægede projektørerne sig (skrånede), og 
forbindelsen til jorden forsvandt. Vi tabte så 
objektet af syne nogle sekunder p. gr. af kør¬ 
selen. 

Næste observation var ved lyssignalet ved 
Kvistgårdskrydset, idet jeg kiggede ud (og 
op) ad vinduet og så denne faste genstand 
hænge lige over bilen. (Ingen lyd - vinduet 
lidt åbent). Jeg blev bange, dukkede mig og 
sagde det til de andre. Da de andre kiggede 
ud (vi var kommet lige over på den anden 


side af krydset) var den væk - lige så plud¬ 
seligt, som den var kommet. 



Selve objektet beskrives som et rundt eller 
ovalt fast legeme. Vejrforhold: overskyet, let 
vind og mørkt. 

Observationstid: 1-2 minutter. 

E.S.: Ca. et kvarter senere passerer under¬ 
tegnede og min kone Kvistgårdskrydset i bil 
på vej fra Helsingør til Hørsholm. På obser¬ 
vationstidspunktet stod vi ved bilen og sagde 
farvel til vore værter - og kiggede naturligvis 
efter UFO’er! Nu håber vi på lidt bedre 
held næste gang! X.P. 

24. maj 1975: Ved Vollsmose (Odense) iagt¬ 
tages ca. kl. 23.45 i ét minut et fra sydvest, 
ca. 50-55° højde, kommende orange objekt, 
der beskrives som inddelt i 3-4 sektioner. 
(Det er tegnet som fire uskarpe projektørlys 
på linje, der „hænger sammen" i siderne, 
red.) 

Da objektet passerer hen over Odense, høres 
først en høj hvinende tone. Efter passagen 
bliver tonen lavere og lavere som Doppler- 
effekten. 

Objektet, som blev betragtet i kikkert, for¬ 
svandt i nordøstlig retning. X.P. 


★ 

SCANDI -hjørnet 

ved Carsten Pedersen 

Under denne rubrik bringer vi nyt og 
gammelt fra vore skandinaviske nabo¬ 
lande. Foruden rapporter vil vi med 
mellemrum bringe nyt om UFO-forsk- 
ningen i disse lande. 


NORGE: 

BREV FRA FORSVARETS 
OVERKOMMANDO 

Som omtalt i UFO-Nyt 3-75 sendte fru 
Elin E. Sletten, en rapport om hændelsen 
ved Dagali den 31/12-74 til forsvaret. 

Fru Sletten har nu fået svar fra Forsvarets 
Overkommando Norge. Brevet har følgende 
ordlyd: 

UFO-OBSERVATION-DAGALI 
31. DECEMBER 74 

1. Forsvarets Overkommando har via For¬ 
svarskommando Sør-Norge modtaget De¬ 
res 3 breve dateret henholdsvis 1., 14. og 
24. januar d. å. 

2. Forsvarets Overkommando har seriøst og 
med stor interesse studeret det tilsendte 
materiale og har ladet foretage undersø¬ 
gelser i sagens anledning. 

3. Vi beklager at måtte meddele at vi ikke 
har fundet nogen fyldestgørende forklaring 
på nogen af de forhold De har rapporteret. 
Disse hændelser vil derfor måtte registreres 
som uopklarede UFO-fænomener. 

4. Da forsvarets muligheder for en effektiv 
overvågen af hele vort territorium er be¬ 
grænset, er vi taknemmelig for den hjælp 
og støtte en vågen befolkning kan give os. 

5. Forsvarets Overkommanda vil derfor takke 
Dem for Deres årvågenhed og for det store 
arbejde De har lagt i rapporter og doku¬ 
mentation. 

Efter fuldmagt: J. Ryg, generalmajor, chef 
for Operationsstaben 

/L. Tvilde, oberstløjtnant. 


UFO-eftersøgning 1975 

NUFOC, Norsk UFO Center, med Kolbjorn 
Stenodegård i spidsen, vil igen i år forsøge 
at løse mysteriet i Namsefjord. 

Tre ekspeditioner har allerede tidligere 
uden held forsøgt sig. 

Vi håber NUFOC har heldet med sig den¬ 
ne gang. 

Kort fortalt er forhistorien denne: 

December 1959. Kl. 22.00 ser landmanden 
Lorentz Johnsen nær sit hjem i Skamsvoll et 
buslignende objekt. Objektet, der ikke har 
vinger eller anden form for bæreplaner, kom¬ 
mer lydløst flyvende fra øst. Objektet kom¬ 
mer ind over Namsefjord, og ved Sundsraa- 
sa, en lille fjordpassage mellem to små øer, 
stiger det til 50 m højde, og forsvinder i en 
sky. Med ét lyder der en mægtig eksplosion. 
Objektet, der igen er kommet til syne, revner 
på midten, og tre eller fire aflange objekter 
falder ud fra kroppen, inden det store objekt 
styrter i vandet og forsvinder. 

Sommeren 1963: Et eller andet på den el¬ 
lers glatte fjordbund ødelægger fiskernes 
garn. En fisker, Schonning Bagge, får et ud¬ 
slag på sit ekkolod nær Sundsraasa. Der har 
ikke før været forhøjninger eller andet på 
bunden her. 

Sommeren 1968: Ved hjælp af Under¬ 
vandsklubben Nautilus’ egne frømænd finder , 
man noget, der ligner hjulspor på fjordbun¬ 
den. På 90 m’s dybde findes ved hjælp af 
ekkolod en forhøjning, 2-3 m høj og 6-7 m 
lang, som heller ikke har været her før. 

April 1972: En aften ved 23-tiden får to 
observatører øje på et objekt, der flyver lang¬ 
somt langs med fjorden. Foran på objektet 
var der et eller andet, der mindede om to 
projektører. To andre vidner forklarer sene¬ 
re, at de på samme tidspunkt iagttog et ly¬ 
sende diskosformet objekt. Objektet stoppede 
og glødede rødt. Urviserne på begge observa¬ 
tørernes armbåndsure begyndte at gå bag¬ 
læns. Observatørerne har til NUFOC beret¬ 
tet, at objektet mindst havde en diameter på 
50 m. 

Her er vist et af de trekantede 
mærkerder måler op til 
l 1 /2 meter. 


Sommeren 1972: Ugeavisen 
Vi Menn finansierer en ny un¬ 
dersøgelse, der ikke giver no¬ 
get resultat. 

9. juni 1972: Kl. 20.00 i 
byen Bagsund ca. 1 mil sydøst 
for Sundsraasa, bliver skær¬ 
men på TV-apparaterne grå 
og døde. Vejret er klart uden 
torden, og kan umuligt forår¬ 
sage forstyrrelsen. 



11. juni 1972: Om morgenen gik sogne¬ 
rådsformanden i Namsos, Ola Dahl, ud af 
huset, som ligger 2 km fra Sundsraasa. Det 
var ebbe, og hele bugten foran var tørlagt. 
I det tørre ler fandtes der 89 aftryk. (UFO¬ 
NYT 3/74). Cirkler og trekanter, som var 
presset dybt ned i leret. 60 stk. af aftrykkene 
var trekantede og fandtes indenfor en radius 
af 25 m, de var alle knivskarpe og 30-40 cm 
dybe. Trekanterne var ligesidede og fladen 
målte 160 cm. En senere undersøgelse viste, 
at der for at frembringe et tilsvarende aftryk 
skal anvendes et tryk på 10-20 tons. 

14 dage senere finder journalist Hans H. 
Johannesen, ved lokalavisen Narmdal Ar- 
beiderblad 20 trekantede aftryk. Aftrykkene 
fandtes ved Leirvikholmen, knap 5 km fra 
Kjolsoya. Norges Tekniska Hogskola, fastslår 
at jordprøver taget i bunden af aftrykkene 
var radioaktive. 

Politiet kan ikke finde nogen rimelig for¬ 
klaring på mysteriet. Flyvevåbnets foto¬ 
rekognosceringsmaskine kredser i to dage 
over området. Flyvevåbnets undersøgelser 
hemmeligstemples. 20 eksperter, havbiologer 
m. v. udtaler til Vi Menn, at aftrykkene ikke 
stammer fra et af dem bekendt nulevende 
dyr, eller andet biologisk. 


4. juli 1972: Kl. 23.15 observerer 4 perso¬ 
ner et ovalt sort objekt med en kuppellignen¬ 
de kabine på oversiden; det er ca. 7,5 m 
langt og 2 m højt. Objektet flyver nær vand¬ 
overfladen med en fart af 100 km/t, 300-500 
m fra land. I objektets bane er der mange 
småøer, klippeskær osv. Med et hæver ob¬ 
jektet sig fra overfladen i en vinkel på 45°. 
På et øjeblik er det ude af syne. 

3. november 1972: Kl. 22.00 blændes en 
15-årig dreng af et stærkt lysende objekt, om¬ 
givet af et rødligt skær. Objektet daler lyd¬ 
løst længere og længere ned mod en idræts¬ 
plads, og stopper 30-40 m over Bogna Bru. 
Her står det et par minutter, hvorefter det 
lydløst flyver mod nordøst, mod Namsos. Ob¬ 
jektet foretager endnu en kursændring, hvor¬ 
efter det stiger brat og forsvinder. 

7. juli 1974: NUFOC påbegynder, efter et 
stort forarbejde, sammen med Narmdal Ar- 
beiderblad som financier, den tredje eftersøg¬ 
ning i Namsenfjord. Medens undersøgelser¬ 
ne i fjorden står på, opdages der stadig nye 
trekantede aftryk i området. Et sted findes 
6 aftryk, men de er kun synlige få gange om 
året ved ekstrem lavvande. Det viser sig at 
en landmand opdagede dem allerede i 1972. 

14. juli 1974 undervandsfotograf erer man 
fire områder i Sundsraasa, idet ekkolod hav- 

de vist forhøjninger disse steder. Forhøjnin¬ 
ger, der ikke burde findes på den ellers glat¬ 
te fjordbund. 

16. juli 1974 fremkaldes filmen. Filmen er 
sort. 

En linse i kameraet er ødelagt, skyldes det 
trykket i 8 m dybde eller varmen fra elek¬ 
tronblitzen? 

Efter undersøgelsen udtaler Kolbjorn 
Stenodegård, til UFO-Information. „Jeg er 
ikke skuffet. Teorien om at andre UFO’er 
har hentet det fra 1959 op, tror jeg ikke rig¬ 
tig på. Alle disse landinger omkring området 
ved Sundsraasa, må betyde noget. Hvad de 
betyder, det er det store ubesvarede spørgs¬ 
mål. 

Namsenfjords mørke, kolde dyb ruger fort¬ 
sat over sin hemmelighedsfulde „rumfærge tc , 
hvis form og herkomst endnu er os ukendt. 

Her i sommeren 1975 håber NUFOG at 
løse gåden. Man vil sætte alle tilgængelige 
ressourcer ind på denne allersidste undersø¬ 
gelse. C.H. 

1: Pilen viser den retning, som det formo¬ 
det forulykkede UFO fulgte. Nedstyrtningen 
fandt sted en aften i december 1959, og blev 
iagttaget af gårdejer Lorentz Johnson. 

2: I denne vig af Kjolsoya fandt sogneråds¬ 
formand i Namsos, Ola Dahl, om morgenen 
den 11. juni 1972 de 89 aftryk, som var pres¬ 
set ned i leret. 

3: Journalist Hans H. Johannesen fra lo¬ 
kalbladet Narmdal Arbeiderblad fandt den 
25. juni 1972 yderligere 20 aftryk ved Leir- 
vikholmen. Aftrykkene var trekantede og ra¬ 
dioaktive i bunden. (Narmdal Arbeiderblad 
betalte undersøgelsen i 1974.) 

4: Kaptajn Erling Bakke, frue og nogle be¬ 
kendte, befandt sig på Bakkeholm sent om 
aftenen den 4. juli 1972. Et objekt kom fly¬ 
vende i den retning pilen viser. 

5: I Våganvika, en lille kilometer sydøst 
for Leirvikholmen, fandt 1974-ekspeditionen 
tre områder, der var fyldt med trekantede af¬ 
tryk. 

6: I Valsetuvika, en kilometer sydvest for 
Sundsraasa, fandtes yderligere et mærkeligt 



trekantet aftryk. Ved extrem lavvande, hæv¬ 
der en landmand, at man kan se yderligere 
seks store aftryk i vigen. 

7: Her var 1974-ekspeditionens lejr, og 
igen i år vil man slå lejr her og anvende ste¬ 
det som hovedkvarter for 1975-undersøgel- 
serne. 

Kort: UFO-Information 3/75. /C.H. 


Undskyld! 

Vi har haft mange ekspeditions-problemer, 
bl.a. med UFO-NYT. Har De betalt abonne¬ 
ment for 1975 (abonnementet følger kalen¬ 
deråret), men ikke modtaget nr. 1, 2 og/ 
eller 3, så skriv venligst til Informations¬ 
afdelingen (se adressen side 2). 

Fellesavisa 18. april 1975: 

UKENDT UBÅD I NAMSEFJORD 

Sagen efterforskes 

- Vi undersøger sagen meget nøje og er i 
hvert fald sikre på, at der ikke var en norsk 
ubåd i Namsefjord den 19. marts i år. Var 
det en ubåd, så var det en fremmed, noget 
vi ikke kan se bort fra, siger orlogskaptajn 
J. E. Spjeldnes til Fellesavisa. Han er opera¬ 
tionsofficer ved Søforsvarskommandoen 
Trøndelag. 

- På grundlag af de oplysninger vi indtil 
nu har modtaget, vil vi sætte en efterforsk¬ 
ning af sagen i gang. Søforsvaret langs kyster¬ 
ne er lidt tyndt, men vi vil gøre det så godt 
vi kan. 

- Heldigvis er folk langs kysten vældig våg¬ 
ne, og folk er stort set „Forsvarsminded“, så 
de siger straks til, hver gang der er noget 
usædvanligt, og det er meget vigtigt. Vi er 
glade for, at folk er på vagt. 

- Når det gælder det aktuelle tilfælde, har 
vi fået en tegning, og vi må selvsagt se bort 
fra målene, men selve konstruktionen af tår¬ 
net er af en type vi ikke kender. 

Men som sagt, sagen bliver efterforsket. 

Det var ved højlys dag, båden blev obser¬ 
veret mellem Otterøylandet og Joa; båden lå 
en tid i overfladestilling. 

Vi affejer på ingen måde dette, men un¬ 
dersøger det nøje, og stort set har vi erfaring 
for, at de som bor ude ved kysten virkelig 
„ser“ det de ser, siger orlogskaptajn Spjeld¬ 
nes til slut. 

Hvem har ansvaret for forsvaret af kysten? 
Det spørgsmål blev rettet til Fellesavisa i går. 

- Det er ikke FDI 13, som enkelte tror, 
men Sjøforsvaret. Inden for grundvandslin¬ 
jen har landforsvaret ansvaret. 

- Sagen er nu under fuld efterforskning. 
Vi har ingen beviser for at det ikke var en 
undervandsbåd, det har drejet sig om, og der 
er ingen beviser for at det var en undervands¬ 
båd. 

- Men lad det være sagt, at det er både 
fornuftigt og rigtigt at melde, når man ser 
ting der ikke findes nogen forklaring på, og 
det er synd, at meldingen fra Joa kom så 


sent. Havde vi fået meldingen med det sam¬ 
me, kunne vi have sendt en helikopter eller 
andet op i området med det samme. 

- En ting vil jeg her understrege. Folk må 
aldrig være bange for at blive leet af, uan¬ 
set hvilke meldinger de kommer med. Jeg er 
bange for, at vi fra tid til anden kan have 
besøg i vore fjorde. 

- Hvordan skal folk forholde sig, når de 
observerer den slags? 

- De skal sørge for at Sjøforsvaret får be¬ 

skeden så hurtigt som muligt, og det kan de 
naturligvis gøre gennem den lokale politi¬ 
myndighed. /C.H. 

Snerrende UFO! 

1. februar 1975: Kl. 19.00 er en mand fra 
Oslo ude og gå en tur, da han ved Grense- 
vejen fra Carl Bernervej ned mod jernbane¬ 
viadukten opdager et objekt. 

Objektet, der var rødt, svævede 10 m over 
ham. Objektet havde form som en diskos og 
udsendte en snerrende lyd, som dog ikke vir¬ 
kede foruroligende. Objektet fulgte observa¬ 
tøren op til viadukten, hvor det fløj under 
denne, hurtigt steg opad og var ude af syne 
i løbet af et øjeblik. 

Alle gode gange tre 

10. februar 1975: Observatøren, en 16-årig 
pige, og to veninder, blev kl. 17.50 opmærk¬ 
som på et ovalt, stærkt skinnende hvidt ob¬ 
jekt på den nordvestlige himmel. Observa¬ 
tionsstedet er området ved Hetlebakken, Ny¬ 
borg i Åsane. 

Objektet fløj ganske langsomt i en højde 
af 100-150 m. Efter to minutter forsvandt 
objektet bag nogle trætoppe. Veninderne 
fortsatte turen, og ca. en kilometer længere 
fremme fik de igen øje på objektet. Det var 
tilsyneladende det samme som før; det for¬ 
svandt efter /i minut. 

Pigerne vendte om og gik tilbage mod 
byen. Efter et par kilometers gang så de igen 
objektet. Det kom denne gang flyvende i den 
modsatte retning, lidt lavere end før, men 
med samme hastighed. Den sidste observation 
varede ca. 3/2 minut, hvorefter objektet 
pludselig var væk. Der hørtes ikke en lyd un- 

der observationen. Vejret var klart, vindstille 
men mørkt; Månen var ikke fremme. 

Observation fra fly 

24. april 1975: Observationsstedet et firesæ- 
des fly i 2000 fods højde, en mil fra Flesland 
med kurs vest-sydvest, 250°, kl. var 18.15. 
Observatøren er en 36-årig erfaren privat¬ 
pilot. 

Observatøren var alene i flyet, da hans op¬ 
mærksomhed blev fanget af et lille objekt 
„på størrelse med et syltetøjsglas 44 , der kom 
flyvende på modsat kurs. Objektet var rekt¬ 
angulært med en grå farve. Det passerede 
flyet i en afstand på 100 m i 1900 fods høj¬ 
de. Objektet havde en hastighed på 50 km/t 
og der kan ikke have været tale om en bal¬ 
lon, da det fløj mod vinden. Der hørtes ikke 
nogen lyd fra genstanden under observatio¬ 
nen, måske grundet motorlarmen fra flyet. 
Vejret var klart og letskyet. Observatøren 
har ingen forklaring på fænomenet, men ud¬ 
taler: „Det er ikke hver dag man observe¬ 
rer flyvende „ÆSKER 44 i 1900 fods højde. 44 

C.H. 

SVERIGE: 

Flaskeformet fartøj 

„Pludselig så vi tre-fire lysglimt over skoven 
foran os, fortæller hr. Sune Carlsson fra 
Trollhåttan til UFO-Information. Vi kom 
kørende på E 3 mod nord, og havde lige 
passeret jernbaneviadukten, en god kilometer 
nord for Finnerodja og befandt os på toppen 
af den bakke, som følger umiddelbart efter 
viadukten. Da kom glimtet der kan sammen¬ 
lignes med et lyn, selv om det var meget 
hurtigere. Det var den 22. februar 1975 og 
klokken var 18.50. Ti minutter senere fik vi 
øje på et underligt luftfartøj . . , 44 

Sune Carlsson kom kørende i bil sammen 
med Karin, Monica og Marianne Carlsson, 
som alle blev vidner til det sælsomme flyven¬ 
de fartøj. Efter at have iagttaget de meget 
hurtige lyn, kom samtalen ind på kornmoden 
og lyn. Ved 19-tiden, da selskabet havde pas¬ 
seret Laxå, så de atter et skarpt lys. Det stod 
helt stille, hvorfor de først troede, at det var 


en nyopsat lyskaster, det drejede sig om. Ly¬ 
set lå præcist over venstre afgrænsning af 
skoven ved vejbanen. Ved nærmere iagtta¬ 
gelse viste det sig, at det drejede sig om tre 
cirkulære lys, på ca. en meter i diameter, og 
med samme indbyrdes afstand (en meter). 
Lysene var placeret i en vandret linje. 

„Lamperne lyste klart hvidt over vejen, 44 
fortsætter hr. Carlsson sin fortælling. „Det 
strakte sig sikkert flere kilometer over det re¬ 
lativt øde skovområde til højre for os. Vi var 
100-150 m fra lysene, da de med ét flyttede 
sig og svævede over vejen. Flyvehøjden var 
ca. 40-50 m. 44 

Vi kunne nu tydeligt se, at det var et fla¬ 
skeformet fartøj, som befandt sig over os. Ik¬ 
ke en lyd hørtes. Vi kørte langsomt, da vi var 
bange for, at fartøjet skulle lande på vej¬ 
banen. Det skal nævnes, at vi kørte med som¬ 
merdæk, hvorfor vi ville have hørt den mind¬ 
ste usædvanlige lyd. 

Objektet flyttede sig næsten spøgelsesagtigt 
sagte og lydløst ind over skoven til højre. Da 
vi befandt os tættest ved objektet, var vi ca. 
50 m fra det. Det var meget stort - Carlsson 
opgiver det til ca. 20 m i længden og omkring 
3 m højt. 

Da det flyvende fartøj var kommet knap 
100 m ind over skoven ændrede det retning, 



Vor tegner, Henrik Pedersen, har her forestil¬ 
let sig, hvordan observationen må have taget 
sig ud — set „sådan lidt fra oven“. 


og vi kom nu til at befinde os bag det. Det 
lyste ud af nogle zig-zag placerede åbninger 
i skroget, som så ud til at have tykke vægge, 
vi kunne ikke se alle lysåbningeme samtidig. 

Det blinkede i alle farver, mere i den øvers te 
række end i den nederste. Det syntes som 
om lyset øgedes i intensitet da fartøjet acce¬ 
lererede. 

Omkring 15 min. senere kom vi til parke¬ 
ringspladsen ved motellet „Gyllene bågaren** 
- et par kilometer før Vretstorp - da min 
kone og børn råber: „Titta, dår år det igen“. 

Jeg kiggede til højre og så da fænomenet 
på to, tre kilometers afstand, nord for Vrets¬ 
torp. Jeg standsede bilen, da vi efter det før¬ 
ste møde var blevet bange. Vi havde aldrig 
troet, at vi skulle få noget sådant at se. 

Efter en tid fortsatte vi vor afbrudte færd. 
Fartøjet forsvandt stille og roligt, stadig med 
lyset tændt. Politiet turde vi ikke kontakte, 
da vi havde en fornemmelse af, at vi ikke 
ville blive troet, hvis vi fortalte hvad vi hav¬ 
de oplevet. 

Fartøjets farve var askeblå over i lidt mere 
gråt, det aftegnede sig trods mørket ganske 
klart mod den overskyede himmel. 

UFO Information 2/75. 

JonzonjC.H. 

UFO-kongres 

UFO-Sverige afholdt kongres i Våsterås lør¬ 
dag den 8/3 1975. Kongressen åbnedes kl. 
10.00 for interne forhandlinger. 

Kl. 13.30 åbnedes kongressen, der havde 
over 600 deltagere, for offentligheden. For¬ 
manden for UFO-Sverige, Carl Axel Jonzon, 
indledte med beretning om foreningens virk¬ 
somhed i det forløbne år. Han nævnte at for¬ 
eningens tidsskrift, UFO-Information, nu har 
850 abonnenter, men trykkes i 2600 eksem¬ 
plarer. Jonzon fortalte endvidere, at man nu 
har lokalgrupper og rapportører over hele 
Sverige. UFO-Sverige er ikke kun en UFO- 
forening, men beskæftiger sig også med para¬ 
psykologi, vegetarisme, Yoga osv. Dette, men¬ 
te formanden, var en af grundene til forenin¬ 
gens store vækst. I sommeren 1975 agter man 
at oprette sin egen kursusejendom på en gård 
uden for Skånninge. 

Efter formandens beretning vistes der ca. 
80 diabilleder af UFO’er. De bedst kendte 
svenske tilfælde var med. 


Blandt kongressens hovedtalere var rigs¬ 
dagsmanden, Anders Gernadt, som gav et par 
eksempler på lovforslag, som han havde 
fremsat, bl. a. ét omhandlende teknisk medi¬ 
tation for stressede svenskere; et andet om¬ 
handlede livsmiljøet, som efter Gernadts me¬ 
ning er blevet sundhedsfarligt. 

Civilingeniør Dag Rommel havde analyse¬ 
ret offentlighedens uforstående holdning til 
UFO-spørgsmålet. Han mener, at de der sid¬ 
der i ledende stillinger, er bange for nye og 
radikale meninger og derfor fornægter alle 
sensationelle nyheder. 

Reinholdt Carleby viste sin „Carleby el¬ 
motor* c som han har konstrueret efter en 
mere end 2000 år gammel tegning. 

Kongressen sluttede kl. 19.00 efter en pa¬ 
neldiskussion om UFO’er. C.H. 

FINLAND: 

Danskere tog til Finland - og så UFO 

15. april 1975: 3 skolefolk fra Danmark, på 
besøg i Finland, beretter følgende om en 
hændelse kl. 21.30: 

Vi fulgte en gangsti, der svinger ud mod 
hovedvejen og ind mod Varkaus centrum. 
Vejen følger en sø, der benyttes af papir¬ 
fabrikken „Alstrøm**. Søen er om aftenen og 
hele natten oplyst af gule, natriumagtige pro¬ 
jektører, idet store mængder tømmer ligger 
i søen. 

Vi troede i første øjeblik, at der var blevet 
tændt en kæmpeprojektør, hvidligt lysende, 
et stykke over de andre, og fortsatte vor gang 
20-25 meter, hvorpå vi alle tre standsede op 
for at iagttage fænomenet. Der var ingen 
mast, og det stod os hurtigt klart, at det ikke 
var nogen almindelig projektør - lyset var 
for diffust, og en lille lysende „sky“ dannede 
afslutning på lysskæret nedefter. 

Vi var efter de ca. 25 meters gang kom¬ 
met i en lidt anden position. Lysskæret (lys¬ 
keglen) nedefter forsvandt, og vi så nu et lys 
som en stjerne, hvorom der i løbet af ca. 45 
sekunder dannedes to lysende ringe uden om 
hinanden (som når man puster røgringe ud, 
uden at det dog lignede røg). Ringene for¬ 
svandt straks, og derefter af tog lyspletten i 

styrke, som om den blev mindre og mindre. 
Den lysende „sky“ forsvandt tilsidst og tid¬ 
ligst efter 4-5 min. Skønt der til venstre for 
os fra papirfabrikken var kraftig røg, der drev 
mod sydvest, rørte denne lysende „sky“ sig 
tilsyneladende ikke. Observatørerne har vi¬ 
dere berettet, at de dagen efter om formid¬ 


dagen tog ud til observationsstedet for om 
muligt at se en kæmpemast med projektør. 
Der var ingen mast eller andet, som kunne 
have forårsaget lyset. Der var under obser¬ 
vationen en kraftig støj fra papirfabrikken, 
så der hørtes ingen lyd fra lyset. Vejret var 
stjerneklart og med en let vind. C.H. 


Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI's 
medlemmer om organisationens arbejde. 


Fik De UFO-Nyt? 

Et abonnement på UFO-Nyt følger årgan¬ 
gen. Dvs. at De har ret til at få tidligere ud¬ 
komne numre tilsendt, selv om De først be¬ 
stiller bladet et stykke inde i året. Vi har 
imidlertid haft vanskeligheder i årets første 
del med vores ekspedition, hvilket vi for øv¬ 
rigt beklager meget. Det er bl. a. ikke alle - 
der har bestilt bladet efter februar - som og¬ 
så har fået de hidtil udkomne numre. Hvis 
De derfor mangler nummer 1 eller 2 fra 
1975, så send et par ord til Informationsaf¬ 
delingen! (Adressen findes side 2). 


Offentligt UFO-foredrag i Ålborg 

Fredag den 2. maj holdt SUFOI et offent¬ 
ligt foredrag i Odd-Fellow Palæet i Ålborg. 
Salen kunne rumme 300 mennesker, men 
der kom et par hundrede flere tilhørere, end 
salen kunne klare. De, der ikke kunne høre 
tilfredsstillende, gik igen, men bad os om at 
gentage arrangementet. Det gjorde vi så 
torsdag den 22. maj samme sted. Der kom 
200 tilhørere denne gang. Vi er mildt sagt 
imponerede over den store interesse for em¬ 
net i Ålborg. Det store fremmøde kom gan¬ 
ske bag på os. - SUFOI’s tidligere formand, 
oberstløjtnant Frank Pedersen, havde indvil¬ 
liget i at tale, og han stillede sig straks til 
disposition, da det stod klart, at vi blev nødt 
til at gentage arrangementet. Vores lokale 
områdeleder, John Juhler, havde sammen 
med en kreds af interesserede gjort et stort 
stykke arbejde for at det hele skulle klappe. 
- Vi rykker nu teltpælene sydpå og forbere¬ 
der et tilsvarende arrangement i Århus. Ef¬ 
ter de foreløbige planer skal det være fredag 

den 10. oktober. Der vil komme til at stå 
nærmere herom i UFO-Nyt nummer 5! 

Bog udsolgt!! 

Vi kan nu melde en bog helt udsolgt! Det 
drejer sig om Ribera & Farriols: UFO’s i 
Fokus, som er udsendt af SUFOI i kommis¬ 
sion hos Strubes Forlag i 1972. Bogen har 
været trykt i 2 oplag, men nu er der ikke 
flere tilbage. - Som tidligere omtalt er vi 
løbet tør også for vores „UFO-nåle“. På nu¬ 
værende tidspunkt skulle alle, der har bestilt 
nålene, have fået deres penge retur. I modsat 
fald beder vi Dem reklamere til Informa¬ 
tionsafdelingen (helst pr. brev). - I UFO- 
Nyt nr. 1 fra 1975 fortalte vi om DG og 
Polarisationsfiltrene, som kunne være et vig¬ 
tigt redskab for folk, der gik meget på ob¬ 
servationsture. Filtrene kunne købes for 6 kr., 
og vi havde slet ikke regnet med så mange 
henvendelser fra interesserede. Vi fik hurtigt 
udsolgt, og har måttet skrive flere snese bre¬ 
ve, der undskyldte, at filtrene først kan leve¬ 
res på et senere tidspunkt. Vi regner med at 
kunne levere fra midten af juli måned igen. 

SUFOI’s vandreudstilling 

Udstillingen, der består af 10 plancher, som 
i tekst og illustrationer giver et indtryk af 
UFO-problemet, som SUFOI ser det, får 
følgende rute blandt landets biblioteker, hvor 
den vises: 

28/7-9/8: Langenæs Bibliotek, Langenæs Allé 
21, 8000 Århus C. 

18/8-30/8: Det Sønderjyske Landsbibliotek, 
Haderslevvej 3, 6200 Åbenrå. 

8/9-20/9: Assens Bibliotek, Adelgade 18, 
5610 Assens. 

29/9-11/10: Høje-Tåstrup Bibliotek, Tåstrup 
Stationscenter, 2630 Tåstrup. 

Biblioteksundersøgelse 1974 

En af SUFOTs nære medarbejdere, Torsten 
Dam-Jensen, har gennemført en større under¬ 
søgelse af de danske bibliotekers beholdning 
af UFO-litteratur. Undersøgelsen foreligger 
nu i duplikeret form. SUFOI sælger den til 


interesserede for 10 kr.; bestilling foretages 
ved at indsende beløbet på postgiro 9 11 77 25 
til SUFOI (husk at anføre „Biblioteksunder- 
søgelse“ på talonen). Rapporten giver et 
overblik over UFO-litteraturens vilkår rundt 
om i landet. Det er meget morsomt at se, at 
mange biblioteker anbringer UFO-litteratu- 
ren under nummeret 13,9 (psykologi og ok¬ 
kulte fænomener). Ganske enkelte tager bø¬ 
gerne op under nummer 62,98 (astronautik), 
og det glæder os usigeligt! 

Kan De hjælpe med? 

Mange spørger os, om de på nogen måde kan 
hjælpe med i vores arbejde. Desværre kræ¬ 
ver meget arbejde en ret stor indsigt i pro¬ 
blemet, men det kan man da få. Vi plejer at 
opfordre interesserede til at læse løs om sa¬ 
gen. Det vrimler med litteratur og ældre år¬ 
gange af UFO-Nyt kan skaffes til 1970. Vi 
kan godt bruge flere foredragsholdere, men 
igen må vi kræve et vist minimum af viden 
hos de folk, vi sender ud til foreninger osv. 
Sålænge, der ikke eksisterer nogen „ufologisk 
eksamen“ må det bero på et skøn, men vi er 
meget interesserede i, at få hjælp til denne 
side af informationsvirksomheden. Interesse¬ 
rede kan indsende et foredragsmanuskript til 
Informationsafdelingen; så kan vi tale om 
det. - Vi er også interesserede i aflastning 
i visse af vore større afdelinger. Det gælder 
bl. a. Rapportafdelingen. Vi kan godt bruge 
folk med en af følgende uddannelser, evt. som 
konsulent (gratis): Læger, psykologer, mete¬ 
orologer, folk med et fagligt kendskab til fly 
og disses teknik og udstyr, fysikere, kemikere. 
Endelig kan vi godt bruge flere folk til at 
optage rapporter for os rundt om i landet. 
Igen må vi kræve, at det er stabile folk, med 
interesse for opklaring af UFO-fænomenet! 
Det vil naturligvis være en fordel, om man 
har let ved at tale med folk, samt er i besid¬ 
delse af en bred almen uddannelse. Tal med 
vores lokale områdeledere herom! 

- Husk at De hjælper os ved at tegne abon¬ 
nenter til UFO-Nyt! 

Peter A. Hansen 
(adressen side 2). 

Følgende observation stammer fra Wisconsin 
i USA, hvor den 68-årige farmer William 
Bosak var ude for en hårrejsende oplevelse. 

Bosak havde den 2. december 1974 været 
til et landbrugsmøde i Frederic og var på 
vej mod sit hjem, der lå sydøst for Frederic 
i det omgivende land. Klokken var nær 22.30. 
Da han var ca. et par kilometer fra sin gård 
fik han øje på et eller andet i vejens venstre 
side et stykke foran sig. Han havde kørt ret 
langsomt på grund af tågebanker hist og 
her, og da lyset fra hans forlygter gav refleks 
på tingen foran, satte han yderligere farten 
ned, mens han nærmede sig den. 

„Den havde en hvælvet front af glas og 
indeni kunne jeg se en skikkelse med armene 
løftet over hovedet," fortalte Bosak. Da han 
senere blev interviewet af en af APRO’s for¬ 
skere, fortalte han, at den avisomtale, der 
havde været om hans observation i St. Paul 


Pioneer-Press i det store og hele var korrekt, 
dog med den undtagelse, at ørerne på det 
„væsen" han havde set inden i objektet var 
placeret højere på hovedet. (Se tegningen). 

Objektet stod stille og syntes at være mel¬ 
lem 2,5 og 3 m højt. Det gennemsigtige „glas- 
område“, hvorigennem Bosak kunne se be¬ 
sætningsmedlemmet, spidsede til opad. Han 
havde næsten fået stoppet bilen, da han 
nåede frem til objektet, men så blev han al¬ 
ligevel for bange, han trådte på speederen og 
for forbi objektet. Da han passerede objek¬ 
tet blev der mørkt inde i bilen, og han hørte 
en hvislende lyd som når grene fra et træ 
glider hen over bilen. 

„Mennesket", som Bosak kaldte det, havde 
hår strittende ud fra hovedets sider, ører der 
stak næsten 8 cm ud fra hovedet og af facon 
som en kalvs. Det havde ingen krave eller 
skjorte, med samling ned foran, men så ud 

til at være klædt i et eller andet brunt og 
tætsluttende, a la en frømandsdragt. Det 
havde begge arme strakt op over hovedet og 
hår strittende ud fra armenes overflade. Der 
var ingen skæg, men der var hår eller pels 
på den øverste del af kroppen. Resten af 
kroppen, fra taljen og nedad, kunne ikke 
skelnes på grund af tågen. Objektet lyste 
ikke i sig selv, men reflekterede billygternes 
lys. 

Bosak vendte tilbage til stedet den følgen¬ 
de morgen for at se efter landingsmærker el¬ 
ler anden form for bevis for objektets til¬ 
stedeværelse, men fandt intet. Han fortalte, 
at han var temmelig bange på det pågælden¬ 


de tidspunkt, men udtrykket i „væsenets 44 
ansigt viste, at det absolut også var forskræk¬ 
ket. Dets øjne var store og udstående. 

Bosak holdt oplevelsen for sig selv i næ¬ 
sten en måned, fortalte hverken sin kone el¬ 
ler søn om den, men besluttede så til sidst 
at fortælle om den. 

Efter at have funderet over episoden ud¬ 
talte Bosak, at han følte, at han havde gjort 
forkert ved at skynde sig væk fra objektet og 
at „jeg skulle være stoppet for at vise, at jeg 
var venligtsindet. Jeg ville ønske, at jeg kun¬ 
ne møde det igen 44 . 

APRO-Bulletin Jan/Feb. 1975. /Fl.A. 


Politichefs natlige mareridt! 


UFO-naut eller blot en ond¬ 
sindet spøg? 

NICAP’s undersøger, Marion Webb, har i 
flere måneder undersøgt nedenstående tilfæl¬ 
de i håb om at kunne afgøre om det drejede 
sig om noget UFO-mæssigt reelt, eller om den 
unge betjent, Jeff Greenhaw, havde været ud¬ 
sat for et svindelnummer, da han den 17. ok¬ 
tober 1973 havde en uhyggelig oplevelse, der 
skulle få alvorlige følger for ham i tiden der¬ 
efter. Hvad der ikke gør opklaringsarbejdet 
lettere er, at den bizarre episode fandt sted 
under den store UFO-bølge over USA på 
dette tidspunkt. 

Greenhaw var politichef i Falkville, Ala- 
bama. Alt gik rutinemæssigt den pågældende 
oktoberaften indtil Greenhaw fik en telefon¬ 
opringning fra en uidentificeret kvinde, som 
påstod, at der var landet et UFO i nærhe¬ 
den af hendes hjem. Politichefen skyndte sig 
til det pågældende område, som lå i byens 
omegn, og drejede ned ad en snæver grusvej. 
Pludselig ramte bilens lygter en ca. 1,8 m høj 
sølvklædt skikkelse, der stod midt på vejen. 
Greenhaw stod ud af bilen og talte til den 
menneskelignende tingest og begyndte samti¬ 


digt at tage billeder. Tingesten tog et skridt 
hen mod betjenten, der skyndsomt tændte 
for lampen på politivognens tag. „Væsenet 44 
drejede pludselig rundt og for ned ad vejen, 
og betjenten optog forfølgelsen i sin bil. 
Greenhaw, der bagefter fortalte, at han var 
ude af stand til at indhente skikkelsen med 
en hastighed på ca. 30 km/t, var så uheldig 
at blive hængende i noget løst grus. Den 
sølvklædte skikkelse forsvandt i natten, efter¬ 
ladende et rystet vidne. 

Jeff Greenhaw troede på hvad han ople¬ 
vede. Han havde fotos som underbyggede be¬ 
retningen. Tilfældet opnåede megen offent¬ 
lig omtale, og enhver vidste, hvad der var 
hændt Falkville betjenten. Efter at indleden¬ 
de undersøgelser var påbegyndt, blev en em¬ 
bedsmand underrettet om et rygte, der gik ud 
på, at adskillige brandmænd fra et naboom¬ 
råde måske havde lavet et nummer, der bl. a. 
involverede et „lån 44 af en sølvagtig brand¬ 
mandsudrustning. Sådanne dragter anvendes 
af brandmænd, der er stationeret ved luft¬ 
baser. Sølvmaterialet reflekterer 90 pct. af 
varmen og tillader bæreren at fjerne ofre, 
der er fanget i vrag fra fly. 

Politichefen Jeff 
Greenhaw 
fra Falkville i Ala- 
hama tog onsdag 
nat to billeder af 
et mærkeligt ud¬ 
seende „væsen cc , 
der stod midt på 
vejen, som går 
gennem hans by. 
Politimanden 
sagde, at „væse- 
net (( løb bort, da 
han rettede lys 
mod det. „Jeg ved 
ikke, om nogen 
var ude på at 
skræmme mig, 
men jeg må tilstå, 
at jeg blev ban- 
ge“, sagde han. 

Ny Dag, 20. okt. 
1973. 


Tv.: Bemærk den 
store lighed mel¬ 
lem Greenhaw’s 
fotos og dette bil¬ 
lede af en person i 
,, brand dr agt cc . 

Th. er et tilsva¬ 
rende „udstyrs- 
nummer^ fotogra¬ 
feret i dagslys. 


Marion Webb lånte brandmandsudrustnin¬ 
gen og satte yderligere lidt aluminiumsfolie 
på fødderne og hjelmen. Han blev derefter 
fotograferet og fotoet sammenlignet med 
Greenhaw’s fotos. Der var absolut ligheder, 
især i de områder, hvor der var tilføjet ek¬ 
stra folie. 

Webb fandt påklædningen meget volumi¬ 
nøs og uhåndterlig, og den gjorde hurtige be¬ 
vægelser vanskelige. Men hvorfor var Green¬ 
haw så ude af stand til at fange det flygten¬ 


de „væsen“? Webb formoder, at betjenten 
kun nåede at køre et ganske kort stykke før 
han hang fast i det løse grus og tabte sit of¬ 
fer af syne. „Han kunne have accelereret hur¬ 
tigt nok til i løbet af kort tid at nå op på 30 
km/t, inden han hang fast i gruset, og be¬ 
høvede derfor ikke at have bevæget sig ret 
langt“. Webb fortsætter: „Jeg har altid grun¬ 
det over den rolle, som den kvindelige tele¬ 
fonringer, som sagde hun havde set et UFO, 
kan have haft. Kvinden er aldrig blevet iden- 

tificeret, og hun kan have været deltager i 
et fupnummer.“ 

Hvad er nu Jeff Greenhaws konklusion m. 
h. t. oplevelsen den 17. oktober? Desværre 
har det ikke været muligt at komme til at 
tale med ham i flere måneder, og alle an¬ 
strengelser for at komme i kontakt med ham 
er slået fejl. Det synes som om begivenheder¬ 
ne den pågældende nat har medført adskil¬ 
lige andre tragedier i hans privatliv. Sandsyn¬ 
ligvis er disse resultater af den megen omtale, 
som han blev udsat for i forbindelse med be¬ 
givenheden, som befolkningen i Falkville me¬ 
ner har været et nummer med Greenhaw 
som offer. 

I løbet af den relativt korte tid, der er 
gået siden den pågældende nat, har Green¬ 
haws kone ladet sig skille fra ham, hans mo¬ 
bile hjem brændte og han har opgivet sin 
karriere inden for politiet. 

NIGAP har bragt mange artikler, der be¬ 
handlede rapporter fra politibetjente om 
UFO-aktiviteter, fordi disse mennesker er 
trænede observatører og har lært at reagere 
logisk og rationelt i forskellige situationer. 
Det kan ikke diskuteres, at Greenhaw havde 
en rystende oplevelse den pågældende nat i 


1973. Det må også bemærkes, at den fandt 
sted på et tidspunkt, hvor alle i USA var på 
vagt efter UFO’er. Var episoden reel eller 
bare en grusom spøg, som meget nær har 
ødelagt et menneskes liv? Ingen kan vide det 
med sikkerhed, men hovedparten af byens 
befolkning har deres mening om sagen, og 
har stærke følelser involveret, når de tænker 
på, hvad der skete en mand, som de engang 
beskrev som venlig, tiltalende og fornuftig. 

Forhåbentlig vil spøgefugle i fremtiden 
tænke sig om to gange før de laver et num¬ 
mer af denne art, for, som Marion Webb ud¬ 
trykker det: „Hvis det var et nummer, må 
dem, der stod bag, måske have ønsket at ud¬ 
trykke en vis sadistisk stolthed ved hvad de 
opnåede“. 

Kilde: UFO-Investigator Okt. 74 /Fl.A. 
Kommentar: 

Vi har ikke tidligere bragt noget om denne 
hændelse, da der allerede lige efter hændel¬ 
sen i flere aviser stod korte notitser om, at et 
par drenge havde indrømmet, at det var dem, 
der havde været på spil, udklædt i sølvfolie. 

red . 


En STOR tak! 

- til Henrik Stub og Poul Jørgensen for deres positive bemærkninger under 
TV-udsendelsen d. 21. juli kl. 11,30-12,30. Det var efter den direkte transmission 
fra Soyuz’ landing, hvor Henrik Stub understregede, at vi igennem vore Tv¬ 
udsendelser - og allerede i de sidste 25 år gennem bl. a. radarsignaler - havde 
udsendt signaler, der ville kunne opfanges af eventuelle intelligensvæsener i 
universet, og hvor Poul Jørgensen tilføjede, at der ikke var nogen grund til ikke 
at tro, at de kunne findes. Det er den slags udtalelser, der „gøder jorden" for 
offentlighedens accept af UFO-problemet! 

Det har i det hele taget været en fornøjelse at høre Henrik Stubs kyndige og 
veloplagte kommentarer under hele TV-dækningen af Apollo-Soyuz projektet. 

Iver O. Kjems 

Rumfarts-notitser: 


Peruvianske raketforsøg: 

I maj måned planlagde Peru i samarbejde 
med USA en større forsøgsserie, der bestod 
af 30 raketopsendelser og 14 ballonopsendel¬ 
ser af videnskabelige instrumenter. Formålet 
med disse opsendelser er en undersøgelse af 
atmosfæriske og ionosfæriske forhold i et om¬ 
råde med rolige magnetfelts-forhold. Opsen¬ 
delsesområdet ligger ret specielt, nemlig på 
den magnetiske ækvator, dvs. hvor jordens 
magnetfelt er parallelt med jordoverfladen. 
Opsendelsen sker fra Chilca Feltet på Stille¬ 
havskysten, ca. 64 km syd for Lima i Peru, 
og de første opsendelser skulle være sket den 
21. maj og skulle afsluttes den 5. juni 1975. 
(N.N. 75-129). 

Indonesisk satellit: 

Den 1. maj undertegnede embedsmænd fra 
USA sammen med Indonesien en aftale, 
hvori man vedtog at opsende Indonesiens 
første kommunikationssatellit engang i 1976. 
Satellitten vil blive opsendt med en af 
NASA’s Delta 2914 raketter og vil blive an¬ 
bragt i synkron bane over ækvator over Indo¬ 
nesien. Opsendelsen er foreløbig planlagt til 
juli 1976 og vil ske fra Cape Canaveral. Sa¬ 
tellitten skulle starte sit arbejde den 17. au¬ 
gust 1976 på Indonesiens 31. uafhængigheds¬ 
dag. (N.N. 75-134). 

Canadisk kommunikationssatellit: 

Den 7. maj opsendtes ANIK-3, en af Cana¬ 
das kommunikationssatellitter. Opsendelsen 
markerede samtidig nr. 100 i det antal sa¬ 
tellitter, som den amerikanske „arbejdshest", 
Delta raketten, har sendt i bane om jorden. 
Blandt de satellitter, som Delta-raketten har 


bragt i bane om jorden, kan bl. a. nævnes: 
ECHO-I i 1960, TELSTAR, SYNCOM, 
TIROS, NIMBUS og SMS, hvor hver enkelt 
af de sidstnævnte er betegnelser for serier af 
satellitter med specielle opgaver. Forbedrin¬ 
ger af Delta-raketten har gjort det muligt at 
øge vægten af opsendte satellitter fra 68 kg 
til 910 kg pr. stk. Ud af 110 opsendelser har 
kun 10 været mislykkede, og af disse 10 blev 
5 bragt i bane, blot ikke den ønskede bane. 
(N.N. 75-151). 


INTELSAT IV: 

Ifølge foreløbige planer skal den 8. Intelsat 
IV opsendes fra Cap Canaveral omkring den 
22. maj 1975. Satellitten, der vejer 1400 kg, 
vil blive anbragt i en geosynkron bane, dvs. 
et kredsløb, hvor satellitten altid vil befinde 
sig over samme sted på jordoverfladen, over 
Det indiske Ocean på ækvator ved 61° østlig 
længde. Dette bliver den anden INTELSAT 
IV over dette ocean og fuldender det fra be¬ 
gyndelsen planlagte, verdensdækkende IN¬ 
TELSAT IV system. For øjeblikket findes 
der 3 INTELSAT IV over Atlanterhavet, 2 
over Stillehavet og 1 over det Indiske Ocean. 
Opsendelsen vil være det andet forsøg på at 
placere en nr. 2 INTELSAT IV over det In¬ 
diske Ocean. En tidligere opsendelse den 20. 
februar mislykkedes på grund af et svigt i 
Atlas-raketdelen. INTELSAT IV anvendes 
til transmission af telefonsamtaler, TV bille¬ 
der og anden kommunikation. Endelig er der 
planlagt opsendelse engang i sommer af en 
ny serie, benævnt INTELSAT IV-A, som 
har dobbelt så stor kapacitet som INTEL¬ 
SAT IV. (N.N 75-125). 

OSO-I: 

NASA’s nyeste og mest avancerede satellit til 
undersøgelse af solens 11-årige cyklus, OSO-I, 
der står for Orbiting Solar Observatory, skal 
ifølge planerne opsendes den 19. juni 1975. 
OSO-I er nummer 8 i serien af OSO’er og 
opsendes med Delta-raketten i en 553 km 
cirkulær bane om jorden. Amerikanske og 
franske teleskoper rettes mod solen og under¬ 
søger energioverførslen mellem lagene i so¬ 
lens atmosfære i det ultraviolette område. I 
øjeblikket er aktiviteten i solens 11-årige sol¬ 
plet cyklus på et minimum, men astronomer¬ 
ne forventer en intens aktivitet på solen i 


1980-82, hvor solplet-cyklus’en igen når et 
af sine maxima. OSO-I er større og mere 
avanceret end tidligere OSO-satellitter, der 
har observeret solen siden den første OSO-I 
blev opsendt i marts 1962. OSO-I vejer 
1064 kg sammenlignet med OSO-1 på kun 
200 kg. Iagttagelse af solen i det ultraviolette 
område kan kun ske fra satellitter, da de ul¬ 
traviolette stråler ikke kan gennemtrænge 
jordens atmosfære. Endelig skal OSO-I un¬ 
dersøge evt. røntgenstråle-kilder i vor mæl¬ 
kevej, samt andre der befinder sig endnu 
længere væk. (N.N. 75-158). 

Flytning af satellit i bane om Jorden: 

Den største og mest kraftige kommunikations¬ 
satellit, der hidtil er blevet lavet, vil blive 
flyttet 1/3 af jordens omkreds, så den kan 
deltage i et undervisnings TV-eksperiment, 
der omfatter adskillige tusinde småbyer i In¬ 
dien. ATS-6, som satellitten hedder, blev op- 
sendt i geosynkron bane den 30. maj 1974, 
og i juli 1975 skal den bl. a. deltage som 
kommunikationsled mellem Apollo-Soyuz 
projektet og jordstationerne. Den to-etagers 
store satellit vil begynde at flytte sig fra sin 
nuværende position 35.900 km over Stille¬ 
havet lige vest for Galapagos øerne til en ny 
position over Victoria Søen i Østafrika kl. 
20.30 EDT den 20. maj. ATS-6 vil have nået 
sine nye position omkring 1. juli og gøres så 
klar til at deltage i Apollo-Soyuz projektet. 
Den 1. august startes TV-eksperimentet i In¬ 
dien, hvor satellitten vil blive anvendt til at 
sende undervisnings TV-programmer dagligt 
til ca. 5000 byer i 7 stater i Indien. Nogle 
af TV-modtagerne vil få billederne direkte 
fra ATS-6, andre via jordstationer i Ahme- 
dabad og Delhi. Programmerne vil omfatte 
landbrugsteknik, familieplanlægning og -hy¬ 
giejne, skoleundervisning samt andet under¬ 
visningsstof. Programmerne produceres af 
Indien. (N.N. 75-153). 

Europæisk løfteraket: 

Rumalderen er også nået til Aarhus! Terma 
Elektronisk Industri A/S i Aarhus har fået 
sin anden millionordre i forbindelse med den 
nye europæiske løfteraket „Ariane“, som om¬ 
kring 1979-80 skal bringe europæiske satellit¬ 
ter i kredsløb om jorden. „Ariane“ er en tre¬ 
trins raket med en totalhøjde på 47,7 m og 
en vægt på 201 tons. De tre trin har en 
samlet brændtid på godt 12 minutter. Raket¬ 
ten vil kunne sætte en nyttelast på 1500 kg 
i kredsløb om jorden eller anbringe en last 
på 750 kg i geosynkront kredsløb. Frankrig 
bærer hovedparten af omkostningerne ved 
dette raketprogram. Sammen med Kampsax 
er Terma med i det konsortium, der vandt 
konkurrencen om rumlaboratoriet Spacelab, 
hvor firmaet også skal bidrage med en del af 
strømforsynings- og reguleringssystemet. Ud¬ 


styr på samme område er under udvikling og 
fremstilling til Meteosat-projektet, som Ter¬ 
ma kom med i sidste år. (I.U. 17/75). 
Kilder: N.N. = NASA News. 

I.U. = Ingeniørens Ugeblad. 

/Fl. Ahrenkiel 


Helios - 

på vej mod Solen 

Sol-sonden Helios, som har fået sit navn ef¬ 
ter solguden i den græske mytologi, blev i 
december 1974 sendt ud på sin mission til 
Solen - en mission, der vil byde på nogle af 
de skrappeste forhold, som en rumsonde har 
været ude på. I marts 1975 får sonden bog¬ 
stavelig talt sin ilddåb, idet den vil passere 
vor sol på så nært hold, som intet menneske¬ 
skabt objekt tidligere har gjort. Indtil nu 
har Mariner 10 været nærmest på Solen - 
nemlig ca. 60 miil. km - men Helios vil i sit 
nærmeste punkt være kun 45 mili. km fra 
Solen. Det kunne lyde som en ret sikker af¬ 
stand at passere vor sol i, men ikke desto 
mindre har den varmepåvirkning, som He¬ 
lios vil blive udsat for, voldt konstruktører og 
teknikere adskillige kvaler. 

Helios-projektet blev endeligt vedtaget 
den 10. juni 1969 og er en aftale mellem 
Vesttyskland og NASA, og dermed Vesttysk¬ 
lands første skridt ind i rumalderen. Før kon¬ 
trakterne i forbindelse med Spacelab - der 
er et internationalt foretagende - var Helios- 
projektet også det største af Vesttysklands 
videnskabelige projekter og samtidig for USA 
den mest omfattende rum-aftale med et an¬ 
det land. 

Opsendelsen af Helios skal efterfølges af 
endnu en Helios-sonde i november 75. Hver 
sonde vejer 357 kg og rummer 3 amerikanske 
og 8 tyske forsøgsenheder og skal opsendes i 
en 192-dages bane. Disse sonder er desuden 

de første, der opsendes med Titan Centaur 
raketten, der er planlagt anvendt til NASA’s 
Viking-mission til Mars. 

Helios’ opgaver 

Det videnskabelige hovedsigte med dette pro¬ 
jekt er undersøgelse af den indbyrdes veksel¬ 
virkning mellem Solen og Jorden. Helios’ in¬ 
strumenter skal undersøge Solens magnetiske 
felt og tæthed, temperatur, hastighed samt 
retninger for solvindens partikler - elektroner, 
protoner og alphapartikler. På grund af son¬ 
dens bane vil den være i stand til at give et 
indtryk af variationerne i disse forhold i rum¬ 
met omkring Solen. Endelig vil Helios’ måle¬ 
resultater blive udvidet med resultater fra 
sonder andre steder i solsystemet, f. eks. fra 
Explorer 47 og 50, der er i bane om Jorden, 
og fra de to Jupiter-sonder Pioneer 10 og 11. 
Helios vil ligeledes undersøge variationerne 
i ‘Solens elektronplasma ved hjælp af radio¬ 
bølgemålinger, samt undersøge fordelingen af 
kosmiske stråler fra Solen og disses spektrale 
sammensætning. Også de kosmiske stråler fra 
vor galakse vil blive undersøgt, bl. a. i et for¬ 
søg på at skille de energifattige komponenter 
herfra fra de tilsvarende fra Solen. Andre 
eksperimenter er afprøvelser af den generelle 
relativitetsteori samt diverse målinger af for¬ 
hold i solsystemet. 

Om projektet vil blive en succes for de ty¬ 
ske og amerikanske videnskabsmænd er imid¬ 
lertid stærkt afhængig af, om sonden vil kun¬ 
ne arbejde under de ekstreme strålingsfor¬ 
hold, den vil møde, når den er nærmest So¬ 
len. 

Varme- og isoleringsproblemer: 

De største problemer ved konstruktionen af 
Helios vedrørte sondens isolering. Den største 
temperatur som sonden vil opleve vil være 
omkring 370°C. Forsøg på Jet Propulsion 
Laboratory i Pasadena i USA, hvor man un¬ 
dersøgte forholdene ved hjælp af en sol-simu¬ 
lator, har vist at sonden skulle kunne klare 
denne varmepåvirkning og endda lidt til. For 
at opnå dette mål har konstruktørerne - bl.a. 
Messerschmidt-Bolkow-Blohm, AEG Tele- 
funken og Erno - valgt at give sonden garn¬ 


trisse-facon. Sonden har en 16-siders central 
krop, på hvis ender der er anbragt en kegle 
med facetter. På keglernes sider er solceller¬ 
ne monteret. 

Solcellerne og temperaturen inden i den 
centrale krop er de to hovedfaktorer, der 
kræver en nøje styring af varmebalancen i 
sonden. Solcellernes temperatur må ikke 
overskride 165° C og i det indre af den cen¬ 
trale krop skal temperaturen ligge mellem 
højst 20°C og mindst -j-10°C. Dette er ens¬ 
betydende med, at 96 pct. af solstrålingen 
skal reflekteres af sondens overflade. For at 
opfylde disse krav er den ydre overflade af 
den centrale krop og 50 pct. af hver solgene¬ 
rators overflade på kegleendeme dækket af 
såkaldte „sekundær-overflade spejle“. Disse 
spejle er udviklet af NASA og består af sam¬ 
mensmeltet kiselsyre, på undersiden dækket 
af et tyndt lag sølv, der selv igen er dækket 
af et dielektrisk materiale. Denne isolering 
skal hindre, at den centrale krop bliver var¬ 
met op til ca. 800° C, hvilket er den tempe¬ 
ratur, som den fremragende antenne opnår. 

Teknikerne har dog yderligere forsynet 
rumsonden med en anden type „superisole- 
ring“, der består af en række lag af metalli- 
seret plast-folie, hvorimellem er lagt et nylon¬ 
netværk, der skal forhindre dannelse af var- 
mebroer mellem folielagene. De lagdelte su¬ 
perisolerende „måtter“ består hver af 18 lag 
folie, ca. 0,25 mm tykt, og er anbragt mellem 
to ydre lag, der er mellem 1,0 og 3,0 mm 
tykt. 19 lag nylon-netværk forhindrer dannel¬ 
sen af de farlige varmebroer. Lagene af 
usammenpressede folier, der er ca. 1,04 cm 
tykt, har de samme isolerende egenskaber som 
en 15 m tyk murstensmur ville have!! 

Som en yderligere sikkerhedsforanstaltning 
og finesse er der i den centrale krop lavet 
„skodder ct , der kan åbnes og lukkes via bi- 
metalfølere, så evt. overskydende varme kan 
stråle ud fra kroppens indre. 

Styring og økonomi: 

Hele projektkontrollen ligger i de tyske vi- 
denskabsmænds hænder efter opsendelse af 
sonden og dette har gjort en vis „rum-organi- 
sering“ nødvendig i Vesttyskland. Det tyske 

Institut for Luft- og Rumfart har bygget en 
kommandostation nær Weilheim med en 30 
m parabolsk antenne, specielt til dette for¬ 
mål. De modtagne data flyder herfra til et 
Kontrolcenter i Oberpfaffenhofen. Endelig 
går kommandosignaler via Max Planck Insti¬ 
tuttets 100 m radioastronomi teleskop i Eiffel. 

Amerikanerne ser projektet som en ud¬ 
fyldning af deres interplanetariske forsknings¬ 
program og betaler omkring $ 87 miil. til 
projektet, hvoraf hovedparten, ca. $ 60 miil., 
er investeringer i raket og affyring. Vesttysk¬ 


lands økonomiske andel i projektet, der for¬ 
øvrigt ikke er alt for populært i administra¬ 
tive kredse, vil løbe op til omkring $ 180 
mili., hvilket er 15 pct. mere end man først 
havde anslået. 

Det er for Vesttyskland et ambitiøst pro¬ 
jekt, men det skulle samtidigt „politisk^ være 
en god øvelse for den vesttyske rumfarts-in¬ 
dustri. 

Kilder: New Scientist 26/12-74. 

Aviation Week and Space Technology 2/12- 
74. /Fl. Ahrenkiel 



Risø afgør sag om arkæologisk 
fup eller fakta 


Videnskabsmændene på Risø har renset fran¬ 
ske amatørarkæologer, som beskyldtes for hi¬ 
storisk fup, da de for et halvt århundrede si¬ 
den præsenterede offentligheden for et rigt 
fund, bl. a. af keramik med uforklarlige skrift¬ 
tegn og dyrebilleder. 

Det danske atomforsøgslaboratorium er et 
af de tre-fire laboratorier i verden, som be¬ 
hersker den såkaldte termoluminiscens teknik, 
ved hjælp af hvilken man kan finde frem til 
keramiks alder. Ved høje varmegrader udsen¬ 
der kvarts- og feldspatkornene i det keramiske 
ler et lys, som nøjagtigt svarer til den natur¬ 
lige radioaktive strålingsenergi, keramikken 
har opsuget siden brændingen. Det udsendte 
lys kan aflæses ved termoluminiscens-teknik- 
ken som målestok for lertingenes alder. 

Det skotske nationalmuseum har fulgt Risøs 
konstatering af, at det franske fund er ægte, 
op ved at indrette et laboratorium til studier 
af TL-teknikken. Det har ligeledes den fran¬ 
ske atomenergikommission i et laboratorium i 
den franske landsby Glozel, der er centrum for 
den internationalt kendte arkæologiske gåde. 

Seksualsymboler og elegante tegninger 
Helsefysikeren Vagn Meldahl fortæller den 
dramatiske historie i „Risø nyt“: 

Den 17-årige landmand Emile Fradin i 
Glozel, 20 km sydøst for Vichy, gjorde fundet 
under forårspløjning 1. marts 1924. En okse 
foran ploven stak en klov i et hul, og hullet 
viste sig at være indgang til en tre meter lang 
oval grube med glasglaserede vægge og glas¬ 
dækkede keramikstumper på bunden. I nær¬ 
heden af denne gamle keramiske ovn fandt 
han en svær lertavle og små sten med ukendte 
skrifttegn, der havde en vis lighed med føni¬ 
kernes alfabet. 

En Vichy-læge, A. Morlet, sikrede sig, da 
en strøm af interesserede nåede Glozel, rettig¬ 
hederne til udgravningen og fandt sammen 
med Fradin i de følgende år adskillige ler¬ 
tavler, ansigtskar, lerskåle og seksuelle sym¬ 
boler i ler. Også på en mængde redskaber og 
smykker sås mystiske tegn og på bensager ele¬ 
gante dyretegninger især af hjorte men også 
af rener og pantere, skønt de uddøde i Frank¬ 
rig med istiden. 

Morlet førte dyrebillederne tilbage til hule¬ 
malerierne og hævdede i sit første skrift i 
1925, at Glozel var beboet af istidsjægeres ef¬ 
terkommere 8000 år før Kristus, en påstand 
der forrykkede keramik- og skrivekunst med 
flere tusinde år. 

En storm af protester 

Nogle få fremtrædende arkæologer støttede 
påstandene, men en storm af protest rejste 
sig. Den udløste påstande om arkæologisk 
svindel, flere års avispolemik og kontrolgrav¬ 
ninger, der fik Glozel til at ligne et skytte¬ 
gravslandskab. Fradin havde selv lavet tavler¬ 
ne og gravet dem ned, hævdede præsidenten 
for Fransk forhistorisk Selskab, Vayson de 
Pradenne. 

Den internationale antropologkongres ned¬ 
satte i 1927 en international kommission, der 
kendte alle Glozelfundene - minus grube og 
økser - forfalskede. Fransk forhistorisk sel¬ 
skab hævdede efter en politiaktion og kloro- 
fylanalyser at lertavierne højst kunne være 
fem år gamle. 


Glozel-folkene forsøgte sig med en interna¬ 
tional modkommission, bl. a. med en svensk 
kriminolog som deltager, at påvise fundenes 
ægthed i 1928 bl. a. ved at henvise til, at ke¬ 
ramikken var omviklet af rødder. 

Svensk amatør gik i aktion 
Men ryet for svindel var slået fast. Morlet og 
Fradin fortsatte og fandt indtil 1942 60 be¬ 
skrevne lertavler og et halvt hundrede lerkar 
med inskription. Morlet døde i 1965 uden 
held i arbejdet med tydningen af skriften. 

En svensk bog „Skandalen i Glozel“ gik i 
slutningen af 1960’erne ind for fundenes ægt¬ 
hed og det fik en svensk amatørarkæolog til 
at henvende sig på Risø i 1971 om daterings¬ 
assistance. I januar 1972 blev den første ler¬ 
tavle undersøgt af TL-teknik, i efteråret 
1972 og foråret 1973 blev baggrundsstrålingen 
i Glozel undersøgt med målesonder og i 1973 
kom den opsigtsvækkende datering: Perioden 
fra år 700 år før Kristus til 100 år efter. Yngre 
end Morlet påstod, men ægte nok. Tvivlernes 
påstand om ny skrift på gamle tavler blev af¬ 
vist i april 1974 med datering af tavlestum¬ 
per, hvor skriften var dækket af et glaslag. 

Rensdyrtegnene kan ikke forklares 
En kulstof 14-undersøgelse af en oksetand fra 
en urne indsnævrer dateringen til 300 f. Kr.— 
100 e. Kr. 

Langsomt overvindes franske arkæologers 
skepsis, og Emile Fradin er renset for 50 års 
anklage for svindel. 

Fundene ligner ikke den keltiske kultur - 
de er samtidig med Gundestrup-karret f. eks. 
- og rensdyrtegnene kan ikke forklares. Skrif¬ 
ten har tegn fælles med Middelhavskystens 
iberiske skrift som også venter på tydning. 

Lolland-Falsters Folketidende, 

24. febr. 1975 


★ 

VERDENSBILLEDE UNDER FORVANDLING: 


Fremtids-visioner: 


Ifølge rapporten og bogen „Grænser for 
vækst“ fra Club of Rome står menneske¬ 
heden overfor en verdensomspændende hun¬ 
gersnød, forurening og mangel på energi¬ 
kilder indenfor det næste århundrede. 

I den sidste tid har også mindre domme¬ 
dagsprægede profeter som f. eks. økonomen 
Robert Heilbroner givet udtryk for et noget 
mørkt syn på vor fremtid. Morgendagen er 
derimod ikke helt så trist for den engelske, 
videnskabelige skribent Adrian Berry. I en 
kommende bog „The next ten thousand 
Years“ forudsiger Berry frimodigt, at teknolo¬ 
gien vil gøre dommedagsprofeterne til skam¬ 
me. 

Yderligere, siger han, vil mennesket på et 
tidspunkt nå frem til at tappe fra hele sol¬ 
systemets ressoucer og i sidste ende udnytte 
selv fjerne galaxers ressourcer. 

De første små trin er endnu kun taget med 
Apolio månelandingerne og Skylab missio¬ 
nerne. Berry forudsiger, at der i løbet af det 
næste århundrede vil blive gjort forsøg på 
at etablere månebaser - måske i form af 
observatorier, hvor astronomer kan arbejde 
ugeneret af jordens atmosfære. Mineindustri 
og anden industriel aktivitet vil derefter følge. 
Måske kunne der ligefrem oprettes „gravita- 
tions-svage“ hospitaler på månen, hvor dår¬ 
lige lemmer og organer kunne være under 
mindre spænding end på jorden. 

Verdensbillede under forvandling 
Men menneskets stigende behov vil hurtigt 
føre det forbi månen og ud til vore nabo¬ 
planeter. Selv Venus med sin store overflade¬ 
temperatur og tætte atmosfære af kuldioxid 
vil ikke, siger Berry, skræmme det 21. år¬ 
hundredes videnskabsmænd. Han gør op¬ 
mærksom på, at der allerede har været for¬ 
slag fremme om at tilføre Venus’ atmosfære 


nogle hårdføre algearter, som kunne leve af 
kuldioxiden. Deres livsproces ville frigøre 
ilt, få varmen til at stråle ud og væk fra 
planetoverfladen og medføre regnbyger fra 
fortættet vanddamp. Derefter ville der op¬ 
stå have, planter ville kunne få fodfæste og 
begynde at gro og Venus ville være klar til at 
blive koloniseret fra jorden. 

Senere, før Venus blev alt for overbefol¬ 
ket, ville mennesket begynde at bygge rum¬ 
byer - først i bane om jorden, så omkring 
solen, måske ved anvendelse af mineraler fra 
asteroidebæltet. Disse ressourcer vil dog også 
hurtigt blive brugt op og løsningen på dette 
problem kunne tænkes at blive en „demon- 
tering“ af kæmpeplaneten Jupiter. Berry min¬ 
des en utrolig plan om at sætte Jupiters ro¬ 
tationshastighed i vejret i en sådan grad, at 
store stykker af planeten ville blive rykket 
ud og derefter samlet i et tykt bånd i bane om 
solen. Stumperne ville reflektere anvendelig 
solenergi tilbage mod jorden og kunne des¬ 
uden anvendes til kolonisation. 

For hvert eneste problem, der dukker op 
har Berry en færdig og fantasifuld løsning. 
Han er overbevist om, at når Homo Sapiens 
har kunnet rejse den lange vej fra de første 
primitive forsøg med landbrug frem til indu¬ 
strialisering og rumfart på mindre end 10.000 
år, så kan en tilsvarende udvikling sikkert 
også foregå i løbet af de næste 100 århun¬ 
dreder. 

Time , 77. juni 1974 / Fl. Ahrenkiel. 

Prins Philip 
er UFO- 

entusiast: 


Man kan roligt tilføje Prins Philip af England på den stadigt vok¬ 
sende liste over UFO-tilhængere. Og mere end det - den 53-årige 
gemal til dronning Elizabeth er en ubetinget UFO-entusiast, der 
med omhu plotter alle vigtige UFO-observationer ind på et enormt 
vægkort i sit private gemak på anden sal i Buckingham Palace. 
„Jeg finder hele fænomenet yderst fascinerende,“ indrømmer prin¬ 
sen villigt. „Jeg er helt overbevist om, at UFO’erne eksisterer. Jeg 
har læst mange bøger om emnet - og jeg er sikker på, at de er 
andet end bare meteoritter." Efter en kort pause tilføjer prins¬ 
gemalen: „På dette trin vil jeg dog ikke driste mig til at komme 
med en forklaring på De flyvende Tallerkener! Jeg mener ikke, at 
der endnu er bevis - et afgørende bevis for, at de kommer fra 
andre planeter, men jeg synes så absolut, beviserne øges dag 
for dag.“ 

James Chesworth, en butler på Buckingham Palace, beskriver 
prins Philips kort som „temmelig stort, omkring 180x 120 cm, og 
der er omkring 300 markeringer på det - hver forsynet med en 
dato - med rødt blæk. Hvor der synes at være en række observa¬ 
tioner på linie, har han markeret ruten med en kuglepen." 

Prins Philip forklarede, at han kun markerede „større og velunder- 
byggede observationer" på kortet. „Jeg har fundet ud af, at UFO- 
observationerne falder i perioder." 

Chesworth sagde, at prins Philip „ikke taler så meget om sin in¬ 
teresse. Jeg tror, at dronningen finder den ret fornøjelig. Men han 
tilbringer mange timer i sit gemak hver uge." 

Hvis prins Philip holder sin hobby for sig selv i paladset, holder 
han sig til gengæld i nær kontakt med andre UFO-interesserede 
- f. eks. Brinsley le Poer Trench, forfatter til 7 bøger om UFO’er 
og leder af the British UFO Society. „Prins Philip er meget inter¬ 
esseret i emnet," fortalte le Poer Trench, „han ringede til mig en 
dag og bad mig sende ham min sidste bog om UFO’er. Siden da 
har jeg holdt ham orienteret om al UFO-aktivitet." 

„Før eller senere vil der komme en logisk forklaring på UFO’erne," 
sagde prins Philip." og jeg mener, at verden må acceptere, at 
der findes en eller anden form for liv, fraset os selv, andetsteds 
i universet." 

Kilde: National Enquirer, 29. april 1975. /Fl. A. 




